« Beste mundu bat | Iniziazio-erritoa »\nNekez esango dugu ezer berririk abentura liburuetan abentura libururik entzutetsuenetakoa dugun literaturako altxor honi buruz. Ondo aztertuak ditu honezkero han eta hemen —baita euskaraz orain arte argitaratutako iruzkinetan ere— pertsonaien aberastasuna, sinbolismoa, kontatzaile aldaketak eta abarrak. Gutxi idatzi da, ordea, nik dakidala, euskal bertsioari buruz, nahiz eta irakurleon artean hedatu samarra dagoen M. Garikanoren bertsioa “euskal itzulpenean erreferente bat” izatera iritsi dela, Lorea Amilibiaren hitzetan esanda. Ez du arrazoirik falta, bestalde, Mikel Ayerbek bere iruzkinean adierazten duenean faltan sumatzen duela edizio berri honetarako beste hitzaurre bat, hau da, estimatzekoa litzatekeela irakurleoi aipatu bederen egitea nondik norakoak izan diren 1991tik hona egindako aldaketak eta, esate baterako, aurreko edizioan ez bezala oraingoan txertatutako ilustrazio ederren gaineko hitz bat edo beste jartzea.\n“Altxor uhartea irakurtzea abenturak bizitzea da, eta abentura beti da arriskutsua eta horregatik baita zirraragarria ere”, esaten digu Lorea Amilibiak ,eta bistan da egia borobila dioela. Kontua, alabaina, arrisku-egoera horiek biziaraztea da, zirrara hori eragitea, emozio horiek sentiaraztea. Hona zer dioen gai horrekin lotuta, A. Lertxundik, irailaren 30eko (San Jeronimo eguneko) bere zutabean: “Ausardi handia behar da beste hizkuntza batean emandako emozioak sentitzeaz gainera, norbere hizkuntzaren ehundura emozionalera ekartzeko”. Hori Meryl Streep-ek berriki botatako esaldi batekin lotu (“Ezer izatekotan, emozioen itzultzaileak gara gu: itzulpen horixe lortzea da gure loria”) eta hara non atera digun esamolde bikaina: emozioen itzultzaile. Emozioen itzultzaile izan dugu, hala, M. Garikano eta izan du, bai, Lertxundik aipatzen duen ausardia handi hori. Zertan datza, ordea, denok —literatura euskaraz irakurtzen dugunon mundu edo mundutxo honetako denok esan nahi dut— itzulpen-lan honi zalantzarik gabe aitortzen diogun kalitatea eta erreferente izate hori? Nik nire irudiko klabe batzuk direnak aipatu besterik ez dut egingo, emankorra baita gaia eta, emankorra izateaz gain, horrexen premian baikaude berriki zenbait itzultzailerekin egindako solasaldian argi gelditu zenez. Diotenez, G. García Márquez-ek taxutua omen zuen bere baitan ipuin bat, ondo pentsatua eta elaboratua. Nola kontatu, ordea? Hortxe omen zuen koxka. “Txikitan amonak ipuinak kontatzen zizkidan bezala” otu omen zitzaion idazleari. Eta, jakina, hitz gutxitan etorri zitzaion burura bertsio batek ona izateko —emozioak biziarazteko— behar dituen betekizunak: tonua, efektuak… zuzentasun gramatikaletik eta idazkera estandarretik harantzago doazen kontuak, alegia. Eta, hain juxtu ere, horretan asmatzen duela esango nuke M. Garikanok bere bertsioan. Begira, bestela, zer efektu egoki lortzen duen Silver-ek bere dialektoan indargarri gisa-edo errepikatzen duen esaldiari (“You may lay to that”) ematen dion euskal ordainarekin (“Eta hara zer esaten dizudan”), ezagun eta erabat gertuko egiten zaigun ordain horrekin, ahozko hizkeraren eremuan kokatzen gaituen horrekin.


gipuzkoakultura.net / ondare / Oñatiko unibertsitatearen Kaperako Errataula / Aurkibidea - Sarrera / OÑATIKO UNIBERTSITATEKO ERRETAULA ZAHARBERRITZEKO PROZESUA / Erretaularen kontserbazio egoera / Euskarria / Egitura\nErretaula desmuntatu ondoren, ikusi ahal izan dugu erretaularen egituraren oinarrizko armazoia bigarren eta hirugarren estaien parean pareta batetik bestera horizontalean jarritako hiru habe edo enbor handi direla; sendogarri bertikalak ere badituzte, burdinazkoren bat edo beste tartean. Lehenengo habea, lehenengo estaiari zegokiokeena, desagertuta zegoen, eta 68ko lanetan zehar haren ordez burdinazko lau habe zati jarri zituzten, beheraxeago, paretan ainguratuta.\nErretaularen profila. Jatorrizko egitura. Erretaularen finkatze edo ainguraketa sistemak.\nErretaulak urak eta itoginek eragindako kalteak izan ditu albo-paretetatik hurbileko aldeetan, eta halaz polikromia eta urreztatua galdu egin da zona honetako elementu arkitektonikoetan; zura bera ere oso ahuldurik geratu da (kolomak, pilastrak, hauts-babesak, etab.).\nErretaularen egoera orokorra, zaharberritze lanei ekin aurretik.


topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazio domotikoen eta automatikoen konfigurazioa (Modulua)" topic_facet:"Fabrikazio-teknikak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Sistema elektroteknikoak eta automatizatuak (Heziketa zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazio domotikoen eta automatikoen konfigurazioa (Modulua) Proposatutako gaia: Fabrikazio-teknikak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Sistema elektroteknikoak eta automatizatuak (Heziketa zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Sistema automatizatuak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Sestao Berrik 1,2 milioi euro jaso ditu, udalerria modu eraginkorrean zaharberritzeko\nEuropako Batzordeak 1,2 milioi euroko dirulaguntza onartu berri du, Bizkaiko Sestaoko udalerria zaharberritzeko. Kontu-sail hori Smart Citie Lankidetza eta Energiarako Esparru Programaren barruan dago, eta Sestao Berri sozietate publikoak zenbateko hori kudeatuko du, 2010etik Euskadiko AVSko bazkidea den udal-sozietateak berak egindako EU Gugle proiektua garatzeko.\nEU GUGLE proiektuak ("Hiri eta barrutietako eraikin zaharberrituetan ia-ia zerokoa den energiaren egiaztapena") kontsumo energetikoa murriztu nahi duenez, eraginkortasunerako neurriak ezartzen ditu zaharberrikuntzan nahiz etxebizitza-bloke berrien eraikuntzan. Planean bertan, Txabarri-El Sol Zaharberrikuntza Integralerako Gunean (ZIG) dauden 25 eraikinak hartu dira kontuan. Guztira, 25 higiezin horietan zaharberritu daitekeen azalera 24.500 m2-koa da.\nVII. Esparru Programako deialdiari esker, nazioarteko hainbat partzuergo eratu ahal izan dira. Sestao Berriren proposamena beste herrialde batzuen ekimenak ere kontuan hartzen dituen partzuergoaren barruan dago kokatuta: Austria, Alemania, Finlandia, Eslovenia, Suedia, Turkia eta Italia. Epaimahai adituak aurkeztutako proposamenak balioetsiko ditu banan-banan zein taldean, eta 2012ko lehen seihilekoan emango du bere erabakiaren berri.\nNazioarteko partzuergo handiak direnez, barne-antolamendua azpipartzuergoetan dago oinarrituta, eta herrialde bereko erakundeak dituzte kide. Kasu honetan, Energiaren Euskal Erakundea (EEE) eta Energia Berriztagarrien Zentro Nazionala (CENER) dira Sestao Berriren bazkide nazionalak, eta bi erakunde horiek ibilbide luzea zein oinarri sendoa dituzte Europako proiektuen arloan.


Azkarragak eskatu du CGPJaren esku-hartzea Garzonen erabakien aurrean | EA - Eusko Alkartasuna\nHasiera » Internet » Azkarragak eskatu du CGPJaren esku-hartzea Garzonen erabakien aurrean\nAzkarragak eskatu du CGPJaren esku-hartzea Garzonen erabakien aurrean\nArgitaratua honek egina: Prentsa Bulegoa data Ira 4, 2002 honetan: Internet\n´Garzonek burutu dituen azken jardueren aurrean, idatzi bat zuzenduko diot Botere Judizialaren Kontseilu nagusiari, sortu den nahasmenari amaiera emateko asmoz.´ adierazi du Joseba Azkarraga sailburuak. ´Galdera asko sortzen dira, epaile honen azken aginduaren aurrean. Zer gertatuko da, alderdi legal batek, Batasunaren aurkako neurrien aurrean, protesta egin nahi badu? Ezin da onartu, oinarrizko eskubideak ikutzen dituen erabaki batek, zehaztasun gabezia hau izatea.´\nAzkarragak zera gehitu du: ´Euskal Fondoaren zuzendaritzari, nire elkartasuna helarazi nahi diot. Horrelako erabakiek frogatzen dute, nola hartzen dituen erabakiak Garzon epaileak. Esan nahi dut, Urtxuegia anderea PSOEko militantea ez balitz, agian gaur kartzelan egongo litzatekeela. Botere Judizialaren Kontseilu Nagusiak, epaileen erabakiak zuzenak izatea, eta zuzenbideari egokituak izatea, bermatu behar du. Horregatik uste dut, parte hartu behar duela.´


Luis Cernudaren irakurketa gida\n2018ko abenduak 12, asteazkena\nGIPUZKOAKULTURA.NET > IRAKURKETA GIDAK > LUIS CERNUDA\nLuis Cernuda y Bidón 1902ko irailaren 21ean jaio zen Sevillan, patioz eta kalezuloz jositakoan, poetak geroago Ocnos poemetan gogoratuko zuen bezala. Aita, Puerto Ricon baina guraso espainiarrengandik jaioa, karrerako militar zuen, Ingeniarietako koronel mailaraino iritsia; ama, berriz, ama frantsesaren alaba zuen, Plaza del Pan-en drogeria bat zeukan merkatari batekin ezkondutako frantses baten alaba, alegia. Poeta mundura heldu zenerako, bi alaba zituzten senar-emazteek. Hona hemen Cernudak literaturarekin izan zituen lehen harremanak: greziar mitologiako eskuliburu bat; Bécquerren poema liburu bat, horren gorpuzkinak Sevillara aldatzearen kariaz argitaratua; eta irakasle bat -Erretorikakoa-, idazlanak ontzeko lehen urratsetan gidari izan zuena.\nUnibertsitatera 1919an iritsi izanak literaturako prestakuntza horrekin zerikusia duen beste gertaera bati bide eman zion: Pedro Salinasek han ematen zuen ikastaldian izen emateko aukera, Espainiar Hizkuntza eta Literaturaren Historiako katedra lortua baitzuen. Esan ere, esan liteke, topaketa hura erabakigarria izan zela poeta-aprendiz gaztearen prestakuntza garatzeko orduan: Salinasek frantsesa ikastea gomendatu zion eta Pirinioez bestaldeko sinbolistak eta abangoardistak irakurtzea; Gideren liburu bat utzi zion, eta lagungarri gertatu zitzaion bere homosexualitatearekin bakezkoak egiteko -Cernudak Historial de un libro idazlanean aitortzen zuenez-; eta bere alde mintzatu zen sevillar gazteak bere lehen bertsoak Revista de Occidente-n argitara zitzan, 1925ean; eta haren ondoren beste argitarapen batzuk etorri ziren Verso y Prosa, Mediodía eta Carmen aldizkarietan -Murtzia, Sevilla eta Santanderkoak, hurrenez hurren-.\nHala eta guztiz ere, bere lanak argitaratzeko zeukan irrikak nahigabe batzuk ekarriko zizkion. Hurrengo urtean, Emilio Pradosek Litoral aldizkaria sortu zuen Malagan, eta harekin batera gehigarri batzuk ere ateratzen zituen. Hona hemen lehenengo hirurak: Canciones, Lorcarena, La amante, Albertirena, eta Caracteres, Bergamínena. Salinasek berriro bitartekotza egin eta 1927an agertu zen gure poetaren lehen liburua: Perfil del aire. Cernudaren erresumina, ordea, bikoitza izan zen: alde batetik, jasotako kritika ia guztiak aho batez erdeinuzkoak izan ziren, edo ez oso laudagarriak, behintzat; eta beste aldetik, aurpegira bota zioten originaltasun eza eta Guillénen inspirazio bat ere, berak onartzen ez zuena. Artean 1954an eraso egiten zien aurkako kritika haiei -El crítico, el amigo y el poeta elkarrizketan-, etsipen goiztiar hura sortu zioten kritika haiei, hain zuzen ere, eta temati ukatzen zuen Guillénen eragina. Ama hurrengo urtean hil zitzaionean, probintziako giro hark sortzen zion atsekabeak, itogarri gertatzen zitzaion-eta, bere jaioterria uztera bultzatu zuen. Bolada bat eman zuen Malagan, non bere burua aurkeztu zien Emilio Prados, Manuel Altolaguirre, José María Hinojosa eta Bernabé Fernández Canivelli; gero, Madrila abiatu zen; han Alexaindre ezagutu zuen; eta berriro baliatu zen Salinasen bitartekaritzaz Tolosako Unibertsitatean gaztelaniako irakasle lanpostua eskuratzeko, eta han 1928-1929ko ikasturtean jardun zuen.\nPrimo de Rivera jenerala erortzearekin batera egokitu zen Cernuda Madrilera itzultzea, eta han lanean sartu zen León Sánchez Cuestak Calle Mayor-en zeukan liburu dendan, eta bere poesian ere aldaketa bat gertatu zen, zentzu moral baterantz bideratua, hain zuzen ere. Konpromiso etiko horrek bat egiten zuen halako konpromiso politiko batekin, zeina, itxuraz, Tolosatik itzultzean esnatu baitzitzaion, gero monarkia erortzean hazi, eta unerik biziena izan baitzuen Errepublikako Misio Pedagogikoetan parte hartzean eta baita aldizkariekin kolaboratzean ere, hala nola, Octubre, Albertik sortutakoarekin. Un río, un amor poemetako bere surrealismo pertsonal, liriko eta enigmatikoak, artean ohiko neurkera eta ahapaldiei atxikita zegoenak, bide eman zion Los placeres prohibidos poemetan adierazpen libertario bat egin zezan, baina libertario, bai gaiaren ikuspegitik -mesprezua gizarte burgesagatik, militarismoagatik, biek erabiltzen duten hertsadura moralagatik eta haien balioengatik- bai formaren ikuspegitik -bertsoa, dagoeneko, eta erabakitasunez, askea da; irudiak, berriz, ausartak-. Hurrengo urteetan, apenas argitaratu bazuen ere, idazten jarraitu zuen -Donde habite el olvido eta Invocaciones- eta horiek, Bécquer eta Hölderlinen eraginagatik, bere helduaroko erromantizismora bideratu zuten, Las nubes eta bere aro ingelesaz geroztik, batez ere, garatu zuen erromantizismora, hain zuzen ere.\n1938ko udaberrian Ingalaterrara iritsi zen Cernuda. Baztertu egin zuen senar-emazte ingeles baten etxean ostatu hartzeko aukera, baina behartuta sentitu zen tutore lana hartzera euskal haur errefuxiatuen zelai batean -Basque Children Committee-ren mende zegoen-, Bilbo erori ondoren itsasontziz iritsiak baitziren hara. Cernudak uko egin zion zelai hartan jarraitzeari eta buruan erabili zuen Bartzelonara edo Valentziara itzultzeko aukera, Britainia Handian mantenua segurtatzeko moduren bat aurkitzen ez bazuen, bederen. Aitzitik, ekainaren bukaeran Cernudak Londres utzi eta Parisera bidaiatu zuen, eta han bere adiskide Rosa Chacelekin topo egin zuen. Handik Bartzelonara itzultzeko asmoa eduki zuen, baina berehala baztertu zuen. Stanley Richardsonek eta beste lagun batzuek ahaleginak egin zituzten Londresen hurrengo ikasturterako lan bat aurkitzeko, baina, Cernudak, aldiz, -eszeptiko samarra jestio horiek izan zitzaketen emaitzen aurrean- exiliatuz jositako Paris batean sos batzuk egitea pentsatu zuen, baita buruan maiz erabili ere handik gutxira Espainiara itzultzea, baina Ingalaterrara itzuli zen 1938ko irailaren amaieran.\nBere lagunek egindako ikerketei esker, Cernudak 1938ko azken hiruhilekoan Cranleigh School-en (Guilford, Surrey) lan egin zuen, eta 1939ko urtarrilean Glasgowen bizitzen jarri. W. C. Atkinsonek, Unibertsitateko Espainiera Saileko zuzendariak, irakasle lanpostu bat eskaini zion, eta poetak ez zuen dudarik izan hura onartzeko. 1943ko abuztuaren hasieraz geroztik Cernuda Cambridgeko Emmanuel College-n bizi izan zen. Poeta erromantiko ingelesak irakurri zituen -Wordsworth eta Coleridge, batik bat-, viktoriarrak -Browning, batez ere-, eta Yeats, Pound eta Eliot, eta irakurketa horiek nabarmendu egin ziren bere poesian: hirugarren pertsona erabiltzen zuen objektibazio formula gisa; bakarrizketa dramatikoa, bere nortasuna estaltzeko edo pertsonaia historiko batenera aldatzeko; ahoskera garbitu egin zuen, eta bere egin zuen Wordsworthen oralitate eta prosaismorako asmoa; bere poemek bisualitatean irabazi zuten; elkarrizketa bidezko poesia saio batzuk egin zituen... Harrezkero, bi poema modu landu zituen nagusiki Cernudak: bertso zuriko poema, normalean hamaika silabakoetan eta/edo alexandrotarretan; eta poema-kantua, normalean zortzi silabako erromantzean, edota lauko txikietan. Garrantzitsua da, era berean, hitz lauz idatzitako bere poema liburua, Ocnos (1942) izenekoa, atzera begirakoa -Sevillako haurtzaroa du oinarri, eta paradisu galdua gai-, gaztelaniaz erreferentziarik handienetako bat dena.\nCambridgeko bere irakastaldia 1945eko ekainean amaiturik, Cernudak Espainiar Institutuan lan egin zuen, non aurrez aurre borrokatu behar izan zuen atzerritarrez eta errefuxiatuez osatutako ikasleriaren prestakuntza faltaren aurka, eta baiezkoa eman zion Mount Holyoke College-ren eskaintza bati (Massachusetts, AEB) 1947ko irailean. Ingalaterrak behin betiko arrastoa utzi zion poesian, non azken emanaldietan honelako gaiak sartu baitzituen: gerra, aberria, Jainkoa, iraultza, eta, horiekin batera, oso erromantikoak diren beste hauek ere: heriotza, bakardadea, gogoeta hondakinen aurrean, eta giza Historiaren harrokeria.\nIrakasletza -hasiera batean, nonbait, desatsegin gertatzen ez zitzaiona- azkenean interesgabe gertatuko zitzaion gertaera batetik aurrera, Cernudaren azken urteetan erabakigarri izango zen gertaera hauxe: 1949an Mexiko bisitatu izana, non berriro zabaldu zitzaion aurre-aurrean bere andaluziar gaztaroko eremu biki bat, bere Sansueña mitikoaren argia eta airea oroitzen zizkiona, bai baitzirudien bere begien aurrean bizia hartzen zuela. Amodiozko harreman berri batek, gainera, erakarri egin zuen herri hartara, nora joanak baitziren beste espainiar errefuxiatu batzuk, hala nola, Bergamín, León Felipe, Eugenio Imaz edo Emilio Prados. Hala, 1952ko azaroan, erabaki zuen Mount Holyoke-n bere dimisioa aurkeztu eta behin betiko Mexikon bizitzen jartzea. Handik, poetak La realidad y el deseo liburuaren bigarren eta hirugarren argitaraldiak egin zituen, baita ere Variaciones sobre tema mejicano, Estudios sobre poesía española contemporánea, Pensamiento poético en la lírica inglesa del siglo XIX eta abarrenak. Bien bitartean bere obra poetikoaren azken atalak osatu zituen: horietan -Con las horas contadas, Desolación de la Quimera- etorria gainbehera etortzen zitzaion batzuetan, eta iritsi zuen halako prosaismo bat eta joskera bat, inoiz bortxatua, ez oso naturala, eta hala, aberriaren urruntasuna, herbestea, geroaren gaineko kezka, indibidualismoa, esperientzia estetikoa askapen gisara, maitasuna eta sexualitatea, horra hor oraindik ere nagusi zituen gaiak. Los Angelesera 1960-63 urteetan egin zituen hiru bisitaldi luzetan izan ezik, Mexiko izan zuen 1952az geroztik bizileku: han, 1963ko azaroko goiz batean, hil egin zen ezustean.


C Zikloa - Urtean Zehar 2 - 14. igandea - 2019.eko Uztailaren 07a\nSenideok: Ongi etorriak Jesusen mahai ingurura.\nSekulako eginkizuna da BAKEA, eta horren alde lan egitera deituak gaude. Bakearen alde aritzen direnak, bakegileak eskatu behar zaizkio Jaunari. Kristok, Jainkoaren Erreinua predikatzera bera joatekoa zen herrietara bidali zituen hirurogeita hamabi ikasleak. Bidean oztopo, harrotzeko edo distrakziorako arrazoi izan zezaketen ezer gabe joateko agindu zien. Eta, misio bezala, bakearen mezua aldarrikatu behar zuten.\nLiturgia honek, hainbeste bider esaten eta desiratzen baitugu “bakea” hitza, lagun diezagula gure bihotzak eta bizitzak eraldatzen, besteenak ere hobe egin ditzagun. Eta, sari bezala, lor dezagula Jainkoak agindu digun bakea.\nIrakurgai honek Jerusalemera etorri diren erbesteratuak aurkezten dizkigu. Itxaropenak etsipen bihurtu ziran. Hiria berreraikitzeko oztopo ugari sortu dira. Giro honetan, profetak Jainkoa leiala dela gogoratzen die eta Jerusalem, ibaia lez isuriko da haren gainera bakea eta herrien ondasuna. Hitz hori onartzen dugu.\nPaulok Galaziarrei egindako gutunean, zera eskatzen du: Jainkoaren bakea eta errukia jaitsi daitezela gizaki berri izan nahi duten guztien gainera. Jesusenganako leialtasunean bizitzea da, dituen ondorenak dituela ere, apostoluarentzat garrantzitsuena. Jainkoa gurekin bada, guztia eraman dezakegu. Entzun dezagun.\nHirurogei eta hamabi ikasleen misioa eta bidean ipini aurretik Jesusen oharrak kontatzen dizkigu Lukas ebanjelariak. Oharrak zuzenak eta argiak dira: pobretasuna eta bakearen mezulariak izatea. Egitekoa ez dela erreza diotse. Euren misioa Jainkoaren Erreinua iragartzea eta egi bihurtzea da. Gaur, guri zuzendutako hitzak dira hauek. Prestatu gaitezen.\nJesusen portaerari jarraiki, hurbil gakizkion Jainko gure Aita-Amari eta aurkez diezazkiogun gure otoitzak eta premiak.\n1. Elizaren alde: hitzez eta keinuz bakea iragar diezaien gizaki guztiei. ESKA DIEZAIOGUN JAUNARI.\n2. Lurreko nazioetan agintari diren guztien alde: gizaki guztien egiazko zerbitzari izan daitezen eta erraz ditzaten askatasuna, zuzentasuna eta bakea. ESKA DIEZAIOGUN JAUNARI.\n3. Gorputzean nahiz espirituan sofritzen ari diren guztien alde: gu guztion eta bakoitzarengan maitasunezko eta itxaropenezko hitzak eta keinuak aurki ditzaten. ESKA DIEZAIOGUN JAUNARI.\n4. Kristau eta Jesusen jarraitzaile guztien alde: Jainkoaren hitzaren entzule sutsuak izanez, gure inguruan iragartzen jakin dagigun. ESKA DIEZAIOGUN JAUNARI.\n5. Hemen gauden guztion eta bakoitzaren alde: bakegileak, Erreinuaren alaitasunaren ezaugarri bizi eta hurbilak izan gaitezen. ESKA DIEZAIOGUN JAUNARI.\n(Ospatzaileak bakea eskaintzen du. Eta bake kantu bat kantatzen den bitartean denok denori eskaini)\nOTOITZA – AZALPENA: Senideok: bakea ematerakoan konpromezu hau hartzen dugu: familian, lanean, elkartean eta gizartean gure bakerako ahaleginak Jaunari eskaintzen dizkiogu.\n- S/. Eman diezaiogun bakea elkarri.\nEGUNKARI BATEN ESKAINTZA\n(Sindikatu, herrigintza edo politikan sartuta dagoen batek egin dezake; eta bestela edozein pertsona helduak)\nOTOITZA – AZALPENA: Jauna, egunkari hau ekartzerakoan ondorengo hau agertu nahi dizugu: zuzengabekeri guztien aurka gaudela eta zuzentasunaren alde borrokatzeko prest gaudela. Bakearen keinua egin berri dugu; bakea eta zuzentasuna elkarri lotuta daudela uste dugu.\nOTOITZA – AZALPENA: Bideetan zuzen ibiltzeko lagungarri den bideetako mapa hau dakarkizut, Jauna. Elkarte osoaren izenean hau agertu nahi dizut: Aitarenganako eta bere Erreinurako bidean Zu zarela gure mapa eta gure gidatzailea. Zain gaitzazu bide zuzenetatik ibil gaitezen.\nOTOITZA – AZALPENA: Jauna, fruitu gozo eta ederrez beteriko saski hau eskaintzerakoan, hurrengo hau agertu nahi dizugu: guk ere arbola on eta osasuntsuak izan nahi dugula. Gure bizitzak antzuak ez, baina emankorrak izan daitezela. Zure graziari esker, kristau fruituak eman ditzagula.\nSenideok: beharrezkoa da elkarte-zentzua duten gizon eta emakumeak izatea eta, Erreinuaren premiaz jabeturik, beharrezko diren baliabideak jartzea. Jainkoagan fidatzera deituak gaude, gure egitekoa erantzukizunez hartzera; elkarte misiolari gara. Jainkoaren Erreinua iragartzea eta presente egitea da gure misioa, batez ere, zerbaitetan edo norbaitengan sinestea eta itxarotea zailen egiten den lekuan. Ez gaude denbora galtzeko. Lanerako ordua da. Ez dugu denbora galtzeko betarik. Kristau testigantzan aste zoriontsua!\nagindu beza zuen bihotzetan eta zuen artean”.\nArgi dago: Jesusek bere arretaz bat egingo zuen TALDE BAT ERATZEA nahi izan zuen. Jainkoaren ardura berdina: bizia eta salbamena gizaki guztiengana irits zitela. Hauxe da Erreinuko Albiste Berria.\nHorrelako baieztapenen aurrean gaur batzuk agirian barre egingo dute, baina kristauontzat oinarrizkoak dira, kristaua Jesusen jarraitzaile bezala hartzen badugu behintzat (batzuetan hau ere zalantzan ipintzen delako). Jesus kezkatuta, buruan sartuta dauka hori eta beretarrak binan-binan bidaltzen ditu iragartzera. Gaurko ebanjelioak hauxe agertzen digu.\nEz ditu bidaltzen esku hutsik, bere BAKEA ematen die, onartzen duten guztiei eman diezaioten; Erreinuaren ezaugarri eta presentzia bezala gaixoak osatzeko eskatzen die. Batzuk uste dute, “erreinua” zerbait “espirituala” eta “gerokoa” dela. Jesusengan ez da horrela: Erreinua era konkretu eta ikustekoetan agertzen da: osasuna, ongizatea, hurkotasuna, solidaritatea, anaitasuna...\nHorrela sentidu izan zuen Paulo apostoluak (2. irakurgaia): “nire gorputzean Jesusen zauriak daramatzat”, bere mezua ulertzearen ondorena da: besteekin SOLIDARITATEAN bizi denak bakarrik eraikitzen du Erreinua.\n“Otoiz egin soroaren jabeari langileak bidal ditzan”; Erreinua premiazko ekintza da, beharrezkoa, bizia dakarrena; Jesusen erreinua bada behintzat. Jainkoak nahi izan dezala zerbitzuan eta solidaritatean bizi izango diren gizon-emakumeak egotea.\n"Ekin ezaiozue bideari"


Azken eguneratzea: 2016/07/29 20:01 (UTC+2)\nBestalde, EAJk iragarri du ez dutela Alderdi Eguna irailaren 25ean egingo; igande honetan bilduko dira data berria erabakitzeko.\nOposizioa, kritiko Urkulluren hauteskunde-aurreratzearekin\nIñigo Iturrate EAJren Parlamentuko taldeko koordinatzaileak iragarri du Alderdi Eguna ez dela irailaren 25ean ospatuko, lehendakariak EAE-ko hauteskundeak egiteko aukeratutako data bera delako.\nBilbon egindako prentsaurreko batean, Iturratek lehendakariaren iragarpenaren ostean hitz egin du, eta azaldu du EBB datorren igandean bilduko dela alderdiaren jaiaren eguna noiz egitea erabakitzeko.\nEAJren legebiltzarkideak gaineratu duenez, erabaki horrek erakusten du alderdiak "hiritarren eta herrialdearen interesak" lehenesten dituela, alderdiaren interesen aurrean.\nEra berean, Iturrateren iritzian, lehendakariak hartutako erabakia "posibleen artean onena" izan da, eta alderdiak bat egiten du.\nArnaldo Otegi EH Bilduren bozeramale eta lehendakarigaiak ziurtatu du ez dituela ustekabean harrapatu hauteskundeak aurreratzeak eta, gainera, "lanean harrapatu" dituela azpimarratu du.\n"Ez gaitu ustekabean harrapatu ez iragarpena ezta data ere", esan du Otegik, Pello Urizar EAren idazkari nagusiarekin, Ohiane Zabaletarekin eta Josu Estarronarekin batera Donostian egindako prentsaurreko batean.\nGainera, Otegik adierazi du errespetatu egiten duela lehendakariak data aurreratzea, Espainiako politikan dagoen "ziurgabetasuna" dela eta, baina ez dagoela ados, "inolaz ere, egoeraren azterketarekin".\nIdoia Mendia PSE-EEren idazkari nagusiak salatu egin du Eusko Jaurlaritzak azken urtean egindako guztia, "euskal hauteskundeen deialdia barne", "hauteskundeetan pentsatuta, EAJren eta horren hautagaiaren mesedetan" izan dela, "herrialdearen eta herritarren" mesedetan beharrean.\nAgintari sozialistaren esanetan, albistea "uztailaren bukaeran etorri da, presaka, antza, ez zegoelako Urkulluren planen artean, alegia, hauteskundeak data horretan egitea".\nZentzu horretan, "batzuk ezustean harrapatuko zituen", baina ez PSE-EEko kideak, "aurretik lana egin dutelako, beti bezala". "Eta prest gaude oso garrantzitsutzat jotzen dugun erronka bati aurre egiteko, bereziki, euskal gizartearen etorkizunarentzat".\nNerea Llanos Euskadiko PPren idazkari nagusiaren iritzian, hauteskundeak aurreratzea lehendakariaren eta EAJren "interes partikular" baten ondorio da, baina "porrot egin duen legealdi bati" amaiera emango dio.\nHala, Llanosen arabera, hauteskundeen eguna aurreratzea oporren hasieran "ez da unerik egokiena horren garrantzitsua den iragarpena egiteko". Era berean, azpimarratu egin du hautatutako data, irailaren 25a, "eztabaidagarria da".\nNagua Alba Podemos Euskadiko idazkari nagusi eta Elkarrekin Ahal Duguren diputatuaren ustean, "presaka" hartutako erabakia da Urkulluk hartutakoa, eta "alde batetik -EAJ- beldur" dela uste du. Gainera, Albaren aburuz, "ez dute aurrekanpaina egotea nahi eta kanpaina arina eta hotza izatea nahi dute, hein handi batean legealdia izan den moduan".\n"Zuhurtziagabekeria da euskal gizartearentzat hain garrantzitsua den data batekin jolastea", esan du Albak, erabakia "alderdiaren, lehendakariaren eta EAJren interesetan pentsatuta" hartu dutelako erabakia, "euskal gizartearen" interesetan oinarritu beharrean.\nHorren ildotik, Albaren arabera, lehendakariak "Madrilera eta Estatuaren gobernagarritasunari" begira hartu du erabakia, baina, Podemosen iritzian, "badago beste faktore garrantzitsu bat". "Egia da Madrilen hartzen diren akordioekin adi daudela, azken asteetan gertatutakoa ikusita".\nNerea Llanos bideoak


beltzuria Animaliarena da lehen hotsa. Amarena dator ondoren. Liburu honen lehenhotsa, lehen lehen txinparta noiz piztu zen?\nTestuaren hasieran dagoen irudiarekin, hondartzan paseatzen ari den emakume helduak ozen esaten duenean: A ze Beltzuria datorren! Une horretan hasten da Beltzuria, orain zortzi bat urte.\nGenero aldetik deskribatzen zaila da Beltzuria. Beste batzuen artean, saiakera, poesia eta dokumentalaren nahasketa dela irakurri dugu. Artefaktu bat dela ere ikusi dugu nonbait. Nola definituko zenuke zuk?\nZuk esan duzun guztia biltzen duen testu idatzia da. Testua irakur dezakegun edozer izan daitekeela kontuan hartuta: irudi bat, oinez doan pertsona bat, hondartza baten itsas-ertzean oinez doan emakume heldu bat, gorputza mugimenduan, koadro bat, partitura bat, film bat. Horiek guztiak irakur egin ditzakegu eta hortik gure\ninterpretazioa osatu. Artefaktu hitza Beltzuriaren azken testuan erabiltzen dut, aurkezpen egunean ere irten zen, bai, mahaikide izan nituenen artean. Erantsiko nuke ez zaizkidala gehiegi interesatzen norabide bakarreko irakurketak, edo irakurketa bakarra eskaintzen dutenak, edo batzuek gauzak hitz bakar batekin definitzeko duten behar hori… Errealitatearen konplexutasuna laguntzen duten\nmaterialak interesatzen zaizkit.\nIrakurlearentzat, segidan datorren orrialdean zer topatuko duen asmatzea zaila da. Horrek atraktiboa eta zirraragarria egiten du batetik, baina helduleku edo makulurik gabe uzten du bestetik. Eta badut inpresioa, zuretzat, idazlearentzat ere, prozesua horrelakoa izan dela. Nolabait idazten zenuen heinean sortzen joan den liburua izan dela... makulurik gabe idatzitakoa dela...Hala da edo hasieratik zenuen argi liburuaren ildoa eta estruktura?\nLiburuan idazketa prozesua bera da. Baina Beltzuriaren gidoia ez dago aurretik idatzia edo ez dago nik aurretik dakidan zerbaiten eszenaratze bat, bukaerara naramana. Idazten hasten naiz eta idatzi ahala osatzen doa liburua. Horrela azaltzen dut gainera testuan bertan. Tartean egoerak sortuz noa, egoera jartze prozesu bat dago ere, performatiboa dena, egiteko beste modu batzuen artean. Idazketa prozesuan sortutako materialen edizio eta muntaia lana handia izan da.\nEta horren guztiaren azpitik asko zaindu dudan geruza poetikoa dago. Poetikoa denak lan bat du atzean, mundua ikusteko modu bat. Eta lan hori guztiz ikusgarria egiten ez bada ere, irakurle, entzule edo hartzailearengana iristen da modu batean ala bestean. Idazten dudanean guztiz kontrolatuta ez dauden eremuetan sartzea interesatzen zait. Eta aldi berean dena dago oso neurtua testuan, isiltasunak, erritmoak, sonoritatea, erresonantziak. Hau da, testuaren\nbarne dramaturgia. Konposizioaren kontzientzia eta ardura bat dago nire lanean, posizionamendu argi bat. Horrexegatik, ez dut uste testuaren hartzaile makulurik gabe geratzen denik. Egia da parte-hartu behar duela hartzaileak, posizionatu beharra dauka testuaren aurrean. Hori da hartzaileak duen askatasuna. Eta hori lehenengo eta bigarren oharretan azaltzen dut. Zintzo jokatzen dut zentzu horretan, bai neure buruarekin\neta baita irakurlearekin ere. Nik materialak oratu egiten ditut eta hartzaileak oratutako materialekin esanahiak sortzen ditu. Esanahiak ez ditut nik erabat sortu, ez dudalako nahi izan, jakina. Idazketaren eta idazlearen lekuaren aldetik ere posizionamendu bat dago. Kontrakoa egitea, esanahiak kontrolatuta eta jada erretilu batean zerbitzatua ematea, berriro diot, manipulatzailea dela esango nuke.\nAhotsak berebiziko garrantzia du liburuan. Ahots bilatzailea zaitugu bertan. Ahotsaz hausnartzeko eta hitz egiteko behar hori nondik datorkizu?\nIdazketaren praktikatik. Hamarkada bat da honako galderak egiten hasi nintzela neure buruari: zein da hitza, gorputza eta ahotsaren arteko harremana? Zer egin eta eragin dezake harreman horrek praktika artistikoan? Zein da performatibitateak idazketan duen eragina? Nola eraman hitza eta ahotsa espaziora, eszenara, etab.? Orain hamar bat urte Gau bakar bat neure antzerki lana Idoia Zabaleta koreografoarekin eszenaratzen ari nintzela galdera horiek indar gehiago hartu zuten, biderkatu egin ziren nolabait esateko. Ordutik hona doktore tesi bat idatzi dut ahotsaren inguruan, testu eta saiakera laburrak, artikuluak… Ahotsaren inguruan ikerketa teorikotik eta praktika artistikotik aritzea interesatzen zait, biak osagarriak dira une honetan nire lanean. Ahotsa ez baita hitza soilik, lengoaiarekin eta esanahiarekin lotu ohi\ndugu, lengoaiaren sisteman sartzen da. Hitzak eta esanahiak itzala egiten diote ahotsari, albo batean uzten dute, baztertuta. Hori horrela izan da pentsamenduaren istorioan, eta pentsamendu unibertsal horretan harrapaturik jarraitzen dugu. Baina hitza esanahiaz gain hotsa ere bada, erritmoa, materia. Eta ahotsa arnasketa da, gorputzetik datorren hotsa, zerbait fisikoa, organikoa. Horrez gain ere, ahotsa da bakarrak egiten gaituena, bakartasuna ematen gaituena. Ahotsa modu konplexuan begiratuz eta entzunez gero eremu emankorra irekitzen da. Hala da behintzat niretzat.\nLiburuaren formari, diseinuari dagokionez, narrazioa modu ez jarraian aurkezten duzu, testuen eta kontakizunen artean espazioak utziaz. Espazio huts eta isilak, arnasa hartzeko tarteak bailiran...Liburua, objektu gisa ere ez dago edozein moduan argitaratua...\nBeltzuriaren edukiak berak eskatu dit forma hori. Formak eta edukiak bat egitea bilatu dut. Garrantzi handia eman diot beraz diseinuari. Lengoaiaren erabileragatik, hitzak luzatzeko bilaketarengatik, ez ditudan argazkiak erabiltzen ditudan moduagatik ere... Zentzu horretan Bigarako Itziar Aranburu eta Jon Ander Garciak egin duten lana azpimarratu nahi nuke, liburuari sentsibilitate handiz leiho gehiago ireki dizkiotelako.\nthe balden irudiaren inguruan hausnartzen ibiltzen gara behin eta berriro. Zuk beltzurian irudirik ez duzu sartu baina falta diren irudiei\ndagokien espazioa nabarmendu duzu...Zer dela eta?\nIrudien inguruan gogoeta egiteko aukera eman dit testuan zehar irudirik ez erabiltzeak eta gero nituen bi irudiak nahiz idazketa prozesuan aurkitutakoak erabiltzea. Irudien desagerpenen inguruan. Desagertzen al dira irudiak? Zer\ngertatzen da haiek desagertzen direnean? Ez al dira modu setatsuan bueltatzen eta ez al dute horrela bizirauten? Galdera hauen harira, ipurtargien modukoak dira erabili ditudan ez-irudi eta irudi horiek.\nEsku oharrak eta codak (isatsa italiarrez) izeneko bi atal berezi ditu liburuak amaiera aldera. Zergatik daude ezberdinduak liburuaren korpus nagusitik bi atal hauek?\nBeste testura bat dute bi testu horiek, beste modu batean sortuak dira, beste mekanismo batekin. Hitzen erritmoa eta esanahiaren artean mugitzen dira bi testu horiek, biak ala biak modu berean helaraztea bilatu dut testu horietan. Ez nituen liburuaren gorputza nagusian ikusten, ezta oharretan ere. Koda hori epilogo moduko bat izan daiteke ere.


[ANALISIA] Zein eskenatoki soziekonomiko sortuko du egungo krisiak? | Haria | IRRATIA\n[ANALISIA] Zein eskenatoki soziekonomiko sortuko du egungo krisiak?\nKoronabirusak sortu duen krisiaren ondorioak zeintzuk izango diren argitzen saiatu gara Ainhoa Etxaide eta Jule Goikoetxearekin. Uztaila bitarte, analisi ekonomikorako tartea hartuko dugu astearte goizetan.\nNaiz Irratia|19/05/2020 Updated at:\nEgungo krisiaren ondorioz, lan munduan telelana zabalduko dela aurreikusten dute ahots ezberdinek. (Jagoba MANTEROLA / FOKU)\nAinhoa Etxaide eta Jule Goikoetxearen hitzak entzunda datorkiguna izugarrizko aldaketa dela esan genezake. Aurrez ikusi gabeko eskenatokia. «Plataformazko kapitalismoaz» edo «kapitalismo digitalaz» mintzo da Goikoetxea. Etxaideren esanetan, hain justu, termino berrietan trebatzea ezinbestekoa izango da jada abian den edo sortzear den errealitate berrian.\nEskuin muturrak bultzaturiko eredu bat ezartzeko saiakera aurreikusten du Goikoetxeak eta bai berak, baita Etxaidek ere, indar politiko ezkertiarrek, sindikatuek nahiz askotariko mugimendu sozialek elkarlanari eutsi beharko diotela uste dute.


Uztailaren 26 - Howling Pixel\nTim Schafer, estatubatuar bideojoko diseinatzaile eta programatzailea.\nVaniity, mexikar-estatubatuar emakumezko aktore porno transexuala.\n1934 - Winsor McCay, estatubatuar komikigilea, komikiaren historiako garrantzitsuenetakoa (j. c. 1867)\n2014ko Frantziako Tourra Itzuli Handi honen 101. edizioa izan zen.\n2015eko Frantziako Tourra Itzuli Handi honen 102. edizioa izan zen.\nAna (Mariaren ama)\nSanta Ana, kristau eta islamiar tradizio apokrifoaren arabera, Mariaren ama eta Jesus Nazaretekoaren amama da. Ebanjelio kanonikoek edo Koranak ez dute berari buruz ezer esaten eta Jakueren ebanjelioan agertzen da lehendabizikoz.\nMick Jagger (1943ko uztailaren 26, Dartford, Kent, Ingalaterra - ) The Rolling Stones musika talde famatuko abeslari eta kantagilea da, taldearen sortzaileetako bat izateaz gain. Musika eta film produktore, aktore eta enpresari bezala ere lan egin du. Taldearekin batera bi Grammy sari eta bakarlari moduan urrezko globo bat irabaziak ditu.\nSergio Rodríguez Martínez (Logroño, 1978ko uztailaren 26a- ) espainiar futbolari bat da. Real Sociedad gipuzkoar klubean jokatu zuen 2010 arte erdilari gisa. Egun klub baten bila dabil.\nSōfuku-ji (japonieraz: 崇福寺)\n, Nagasakin dagoen tenplu budista bat da, Ōbaku Zen adarrekoa.\nTKE Ligako 2008ko denboraldia\n2008ko TKE Ligakoa San Miguel Ligaren seigarren denboraldia zen. Ekainaren 29an hasi zen Zaragozako Nazioarteko Erakusketan eta irailaren 21ean amaitu zen Portugaleteko El Corte Ingles Banderan. Urdaibaik irabazi zuen .\nTKE Ligako 2009ko denboraldia\n2009ko TKE Ligakoa San Miguel Ligaren zazpigarren denboraldia izan zen.\nUztailaren 27a gregoriotar egutegiaren urteko berrehun eta zortzigarren eguna da, 209.a bisurteetan. 157 egun falta dira urtea amaitzeko.


« Respuesta #504 en: Sábado 23 Noviembre 2013 09:26:49 am »\n« Respuesta #505 en: Sábado 23 Noviembre 2013 14:18:47 pm »\nHemen goizean elur bustiya aritu du ta atzo gauen elurretan mara mara.\nGoizen elurra goraxeo zan, txurituta 750 metrotan.\nGoietan nabari da elur karga, ta ezin gora joan...\n« Respuesta #506 en: Sábado 23 Noviembre 2013 20:40:13 pm »\nEsan bezala atzo goizien Putterrin eta Igaratzan yondu nintzen.Argazki kamara yaman nen beye bateriaipe geldittu zakiten...a ze pena!Lizarrustin ezon elurrik ta langarra ai zan gradu batekin.700m tik- 950 arte oso elur gutti zon,1050m inguben 15zm, ta 1200mta doblie gutxinez.Putterri punten (1296m)haiziek elurrezko olatubek zazkan einda metro terdiko alturakin,oso politte zon.Gio Igaratzako bidien tarteka 50-60zm bazen,beye orokorrien 40zm esango nuke\n« Respuesta #507 en: Domingo 24 Noviembre 2013 22:08:28 pm »\nGabon. Gaur eguraldi kaxkarrak jarraitu du eta ezin gauz handiyik ein. Herriyen euritan ta 2-3C tartien.\nBueltaxkat eman diou Unanuko bordeta. Elurra ai zuen 850-900 metrota ta bailaran aurria fanda dexente.\nTxuri 900 metrotan zonaldean hasieran ta bailaran 700 metrota. Goitti 1050 metrota 40-45zm.\nGaur ezin dittut argazkik jarri bainan biyer jarriko ttut.\nGoietan elur karga handiyaukoa dau ta bate arrittu dexente geio izatea. 900 metrotati 20zm ta 100 metro igota 25zm gehio zoin, gainea elurra oso zapatuik dau.\nDatozen egunetan elur gutxi gehio einen do bainan hotzak mantendu einen dola.\n« Respuesta #508 en: Lunes 25 Noviembre 2013 00:15:57 am »\nAzkenin ezin izan naiz ikustera joan, ea astean zehar joaterik dudan. Hemen elurrik ez, mendin aldiz bai, 850metatik gora 15 bat zm. Hotza badator!!!\n« Respuesta #509 en: Lunes 25 Noviembre 2013 11:32:03 am »\nCita de: nikhotza en Lunes 25 Noviembre 2013 00:15:57 am\n« Respuesta #510 en: Lunes 25 Noviembre 2013 11:50:11 am »\nEgunon. Eguraldi goibela eta Hotza. Ekialdean are eta hotzagoa. Ematen duenez berriz hotz gehio sartzen hasi dela ipar ekialdeko haizeakin eta datozen egunetan bizkaia aldean elur kontuak izanen dituela.\nMalloatako elurran kontua Ukerdi foroko beste naparrak argazkiak jarri ditu. Ikusten da nola leurrik ez zaukan atzo eta goietan eonen dan elur karga oraindik ez da pisuakin eroi.\nBestalde nik atzoko argazkiak erreportai baten jarri ditut.\n« Respuesta #511 en: Lunes 25 Noviembre 2013 21:31:20 pm »\nAtxaldea majo oztu du.. hiruak aldean zaparrada politta bota du Lazkao aldean.\nBestalde oraintxe bertan ateri Itziarren eta frexko...Hotz.\nGoietan -3ºC gradua Aralarren.\nBestalde hortikan irakurri det Pas aldean, kastro aldean 3600 litro daramatzatela...latza..7\nArtikutzan gaur arte 3184,0 litro\nLesaka San Anton 3222,2 litro\nLeitzen 3204,6 litro\nBeharbada Artikutza Eskas gerturatuko zaio edo pirineotako bestenbat... Bainan latza, bertako pasisaiak bezalakoxeak..\n« Respuesta #512 en: Martes 26 Noviembre 2013 13:10:29 pm »\nGoiz hotza eta egun dotorea..\nDonostin Aieteko auzoan kotxeko txapagainetan izotz pixkat.\nBestalde hitzak bainan hobea argazki batzuk..\n« Respuesta #513 en: Martes 26 Noviembre 2013 15:42:21 pm »\nIKARAGARRIAK argazkiak, Akerrei\nA ze nolako pastela dagoen 1000 metrotik gora. Eta hortxe aguantatuko du tinko, asteon hotza egingo duelako eta zapatuan atzera ere elurra egingo duelako 800 metrora.\n« Respuesta #514 en: Martes 26 Noviembre 2013 20:29:55 pm »\nArratsaldeon, pasada bat Akerrei a ze nolako argazkiak... hemendik ateri momentu honetan eta hotz 6º etxeko termometroan 3.9º AEMETen datuen arabera.\n« Respuesta #515 en: Martes 26 Noviembre 2013 20:37:00 pm »\nPastela emoten zuela esatera nindoan,\nBaina Oinaztuak aurrea hartu dit jajajaja\nKriston argazkiak, baita erroportaiakuak be. Ea ze datorren astebururako, momentuz gasteizen 3,3º


Gabon, daukanak ez daukanari emon! - bizkaie.biz\nZizka-mizka edo entremesak\nPerzebe egosiak: honeek ur gazitan egosiko doguz, jan baino bost minutu lehenago. Behin ura irakiten dagoala uretara bota eta minutu batez egosi; ondoren, atara eta ur hotzetatik apur bat pasau bestela larregi egosiko jakuz eta.\nLangostinoak plantxan erreta: perzebeakaz bezela jateko denporan erreko doguz, plantxea bero-bero jarri eta bertan erre gatz eta oliba-orio apur bat gaineratuz; jateko orduan limoi ur apur bat botata be ondo egoten dira. Jan ostean eskuak garbitzeko ur epela eta limoia ipini geinkez.\nAzalore egosia (orioazea): ura irakiten dagoala azalore zatitua bertan egosiko dogu, su motelean eta taparik barik hiru orduz. Ondoren prest eukiko doguz zartagin baten oliba-orioa eta erditik zatitutako berakatz ale batzuk, honek erre eta azalorearen gainetik botateko. Kontuz gatzagaz ze apur bategaz nahikoa izaten da.\nBisigua laban erreta: behin tripak eta eskamak kendu ondoren, erditik zabaldu, gatza eta oliba-orioagaz busti labara sartuko dogun plaka berean eta 180 gradutan erre. Gero, bertatik atara eta prest eukiko dogu errefritoa, oliba-orio, berakatz eta piperminagaz batera; behin kolorea hartuta, bisiguaren gainetik botako dogu, arinago ozpin apur bat gaineratu ondoren.\nBaserriko oilaskoa saltsan: aurretik eginda eta momentuan berotzea komenidu da. Guarnizinotzat oso ondo joakoz onddo batzuk patatakaz.\nKarakolak bizkaitar saltsan: karakolak oilaskoaren antzera, etxe bakotxean egiten diran erara jarri eta jan aurretik berotu eta mahaira eroateko prest egongo dira.\nTurroi gogor eta biguna: menu hau jan ondoren, ez dogu izango gogo handirik postrea preparetako eta, beraz, oso aproposak dira turroiak eta zabalduaz batera jateko prest dagozan bestelako batzuk. Erregimena datorren urterako itxi...\nKaixo irakurleok, gabonak gainean doguz eta urtero legez mahai baten inguruan eta ahal dala, familiakoen artean pasauko doguz; hori bai jatekoa preparetako ohitura eta ardureagaz gabilzanok makinatxu bat buelta emon behar izaten deutsaguz buruari egun seinalatu horreetan ze jateko ipini pentsetako. Edozelan be, horreexek izan daitezela burukominik handienak, hau da, tripea betetako ze jateko ipini, gizarteko ganerako arloetan dagozan arazoakaz parekatzerik ez dago eta.\nKontuak kontu, bazkari-afari berezi horreetarako, urteetan atzera egin eta antxina baserrietan zer jaten zan aztertu gura izan dot. Orain urte asko ez dirala menu edo jateko bereziak preparetan zituen gure senitartekoek eta gaur egun mariskoa, turroia eta bestelako jateko batzuk sartu badira be, etxe askotan antxinako jateko eta jateko era horreei eutsi egiten jake; jakina, gaur egun eskura doguzan produktu ella elikagaiei be ezin jake uko egin eta, beraz, dana buztartzea izango litzateke biderik egokiena.\nGuk geuk horixe egiten dogu etxean eta oraingoz ez dogu kejarik entzun. Plazer handia da lehenagoko produktuakaz mahaia janztea, jateko merke, osasuntsu eta gozoakaz hain zuzen be. Azalorea, bisigua (gaur egun, oso karua da baina orain 15-20 urte bisigu asko egoan eta merke ganera), baserriko oilaskoa, karakolak, beranduago sartu ziran turroiak eta bestelakoak. Benetan menu egokia, gaur egun be edonon eta edozeinentzako preparau geinkena. Egia da, gaur egun mariskoa falta bada galduta gagozana edo holan emoten dau behintzat; guk, menua apur bat osotuteko zizka-mizka edo entremes batzuk ipiniko doguz.\nOraingo honetan ez dogu errezetarik emongo menu osoa baino. Gauza bakotxa zelan preparau azaltzen ez gara hasiko nahikoa jateko ezagunak diralako eta plater bakotxaren ganean aitamentxu batzuk baino ez doguz egingo; hori bai, menu honetako jatekoakaz ze ardao hartu geinkan Mikel Garaizabal enologoak azalduko deusku bere atalean; aukerak bat baino gehiago izan daitekez baina Garaizabal jn.aren gomendioa jarraitzea izango da onena.


Kattalin Agirre - Wikipedia, entziklopedia askea.\nSara, 1897ko abuztuaren 28a\nZiburu, 1992ko uztailaren 22a (94 urte)\nKattalin Agirre (Sara, Lapurdi, 1897ko abuztuaren 28a - Ziburu, Lapurdi, 1992ko uztailaren 22a) mugalaria eta Frantziako Erresistentziako kide izan zen, Bigarren Mundu Gerran.\n2.2 Kattalin Aguirre kalea\n2.3 Askatasunaren bidea\nKattalinen berezko abizena Lamothe zen, baina Pierre Agirrerekin ezkondu ostean Kattalin Agirre izen-deiturez egin zen ezagun.\nBigarren Mundu Gerran, Ameriketako Estatu Batuetako zerbitzu sekretuek antolatutako Margot eta Nana erresistentzia sareetan parte hartu zuen bere bizitza arriskuan jarriz.\n1941an Belgikako nazien aurkako erresistentziak Comète sarea sortu zuen. Euskal Herrian laguntzaile ugari atzeman zituen, haien artean Kattalin. Sare honen egitekoa naziek okupatutako Europan lurrera botatako hegazkinlari aliatuei Erresuma Batura ihes egiteko laguntza ematea zen. Hegazkinlariak erortzen ziren tokian jaso, ezkutatu, zaindu, osatu, Alemaniak okupatutako Frantziar Estatua goitik behera ezkutuan zeharkatu, Euskal Herrira iritsi, Bidasoa ibaia gauez igaro eta Gibraltar barrena pilotuak Britainia Handira heltzea ahalbidetzea. Sareak, beraz, Pirinioak zeharkatu behar zituen, muga babesten zuten soldadu alemaniar zein espainiarrak saihestuz. Ingurune hartan, Kattalin Comète sarearen zutabe bilakatu zen.  Kattalinek eta bere alaba Josephinek, Fifinek, Ziburuko etxean hartzen zituzten Bidasoa zeharkatu bezperan aterpea behar zuten hegazkinlari aliatuak.  Florentino Goikoetxea izan zuten ama-alabek ezinbesteko bidaide abentura arriskutsu horretan.  \nBigarren Mundu Gerraren ondoren nazien kontrako erresistentzia taldeetan izan zuen parte hartze aktibo eta ezinbestekoa eskertuz, domina ugari jaso zituen gobernu aliatuen eskutik. Besteak beste, 1985eko uztailaren 14an Frantziako Ohorezko Legioko domina jaso zuen.\nKattalin Aguirre kalea[aldatu | aldatu iturburu kodea]\nKattalin Aguirre izeneko kalea edo karrika dago Ziburun, ekintzailearen omenez.\nAskatasunaren bidea[aldatu | aldatu iturburu kodea]\nAskatasunaren Bidea izeneko ibilbidea antolatzen du 1999 urtea geroztik Comète sareak erresistentzian jardun zuen ekintzaileen omenez.  \nOrriaren azken aldaketa: 12 azaroa 2019, 17:07.


Euskal Herria Bildu - Metroa Galdakaora eta Errekaldera: “Urteetako promesen ostean sortutako esperantzak zapuztu dituzue, jendea engainatu duzue”\nMetroa Galdakaora eta Errekaldera: “Urteetako promesen ostean sortutako esperantzak zapuztu dituzue, jendea engainatu duzue”\nAzaroaren hasieran Bizkaian metroaren hedapenari dagokionez Eusko Jaurlaritzaren jarrera aldaketa jakin izan zen. Arantxa Tapia sailburuak 2019ko aurrekontuen agerraldian azaldu zuen zein den bere sailaren egitasmoa. Horregatik guztiagatik Bizkaiko Foru Aldundiaren iritzia ezagutu nahi izan dugu goizean Gernikako osokoan egindako itaun baten bitartez. “Zertan geratzen dira orain arte egindako azterlan eta proiektu guztiak? Azterlan eta proiektu horietan guztira 4,5 milioi gastatu dira. Zakarrontzira botako al dituzte?” galdetu dio Unai Rementeria Ahaldun Nagusiari Zigor Isuskiza Batzarkideak. EH Bilduren ordezkariak urteetako promesen ostean sortutako esperantzak orain zapuzten direla argi utzi du. “Jendea engainatu duzue”.\nEH Bilduk Galdakao eta inguruko eskualdeak kontutan hartuko dituen metrorako proposamena badaukala azaldu du Isuskizak bere interbentzioan eta Bengoetxe eta Aperribai ezin direla kanpoan geratu aipatu du. Horrez gain EH Bilduk bere kezka mahaigaineratu du Moyua-Rekalde linea bere osotasunean berraztertuko delako beste atzerapena jasanez.\nEH Bildurentzat lehentasunetan dago gakoa eta hurrengo legegintzaldirako EAJk bereak argi utzi ditu: Metropoliaren Hegoaldeko Saihesbidearen luzapena, horretarako 200 milioi euro bideratuz.


Jaietan zehar jarrera matxistak baztertzeko bideoa egin du Arrigorriagako Udalak | Geuria\n“Jaietan ere ezetza beti ezetz” bideoak jaietan zehar baztertu beharreko jarrera matxistak biltzen ditu. Iazko jaietan eraso sexisten aurkako informazio-karpan herritarrek eginiko ekarpenak hartu dituzte kontuan aurtengo protokoloa osatzeko.\nAurki hasiko dira Arrigorriagako jaiak (uztailaren 19an) eta horren harira jarrera matxisten kontrako bideoa egin du Udalak. “Alkoholak, ordutegiek eta parrandek ezin dituzte justifikatu emakumeen eta gizonen arteko ezberdintasunak eta errespeturik gabeko harremanak” diote Udaleko Berdintasun saileko kideek. “Arrigorriagan ez dugu onartuko emakumeak sexu-objektu gisa tratatuak izatea eta leku batzuetan eta ordu jakin batetik aurrera segurtasunik gabe edo ikaratuta sentitzea”.\nBerdintasun Sailetik esan digutenez, herriko gazteei zuzendutako bideoa da batez ere. Bertan, herriko jaietan errepikatu daitezkeen hiru egoera matxista islatzen dira eta horiek saihestu ahal izateko jokabideak proposatzen dira.\nHalaber, uztailaren 19an eta 21ean, gauez, gizarte hezitzailez osotutako talde batek jai-guneak zeharkatuko ditu gazteekin hitz egin eta bideoa erakusteko. Eraso sexistak salatzen dituen materiala ere banatuko dute, hala nola gazteentzako baliabide-gidak eta eraso sexisten aurkako eskumuturrekoak.\nSailkatuta: Eraso matxista, Eraso sexista, Madalenak\nGaldakaon gertatutako azken eraso matxista gaitzesteko kontzentratzioa deitu du Momoak talde feministak\n50 urteko gizonezko bat atxilotu dute Galdakaon bikotekide ohiari eraso egitea egotzita\nLanean sexu jazarpena salatu zuen emakumea kaleratu du Berriztu elkarteak, “bere jardunean arau-hauste larri bat egin duelako”


Zestoako eta auzoetako jaiak bertan behera utzi ditu Zestoako Udalak - Noticias - Zestoa\nJairik ospatuko ez den arren, herriko bizitzari eta kultur arloari bultzada emateko asmoz, kultur egitarau berezi bat antolatuko da udan zehar.\nUztailaren 2an sinatutako Alkate-ebazpen bidez, Zestoako eta auzoetako jaiak bertan behera utzi ditu Zestoako Udalak. Ebazpenak dioenez, ezer baino lehen kontuan hartu dituzte osasun agintarien irizpideak (kautela- eta babes-betebeharrak; pertsonen arteko segurtasun-distantzia; higiene- eta prebentzio-neurri orokorrak; edukiera mugatzea eta prebentzio-neurri espezifikoak ezartzea sektoreka...). Bestalde, jaien moduko ekitaldietan, birusaren transmisioa saihesteko beharrezkoak diren segurtasun neurriak mantentzea oso zaila dela adierazten du ebazpenak.\nMikel Arregi alkateak dio jabetzen dela “jai horiek herritarrentzat duten garrantziaz, horregatik, erabaki zaila izan dela baina arduraz jokatzeko unea dela”.\nUdako ekintza eta ikuskizunak antolatzeko batzordea\nNolanahi ere, herriko bizitzari eta kultur arloari bultzada emateko asmoz, kultur egitarau berezi bat antolatuko da udan zehar, betiere segurtasun neurri guztiak betetzen direla bermatuz. Horretarako, uztailaren 7an udako ekintza eta ikuskizunak antolatzeko batzordea deitu du Udalak. Arratsaldeko 19:00etan izango da hitzordua, Kultur Etxean.


Zaharberritzea - IZ4\nIZ4 Grupo-k eraikin historikoen zaharberritzeari ekiteko behar diren esperientzia, bokazioa, eta erantzukizuna ditu, eta pribilegio hori dauka.\nOndarea edo bizitegi-eraikin historikoak zaharberritzeak bokazioa eskatzen du batez ere. Bakarrik modu horretan gure historian esku hartzeak dakarren erantzukizuna har daiteke.\nZaharberritze-lan guztiak birgaikuntzak dira? Bai. Baina birgaikuntza guztiak ez dira zaharberritze-lanak. Bizitegi-eraikin askok zaharberritze-teknikak behar dituzte, katalogazioagatik, hargintzarekin lotutako osaketagatik, apaingarri handiagatik, eta abar.\nHARGINTZA (hormagintza, harlanduzko lana, bolumenak berriz osatu)\nLandu, jarri, konpondu, eta tratamenduak\nProiektu bat egiteko zein diagnostiko bat egin ondoren, profesionalik hoberenak ditugu segurtasunik handienak eskaini ahal izateko.\nPARAMENTUAK, ZERAMIKAK, MORTERO BEREZIAK\nAdreilua, kare-morteroak, pinturak, tratamenduak\nMarkarik ezagunenekin lan egiten dugu, zure proiektuarekin edo zaharberrituko den eraikinaren beharrekin bat eginez.\nKapilaritatea, arazoak, teknikak\nUmedadeekin lotutako arazoa konpondu behar den konturik nagusienetako bat da. Teknika asko daude, baina garrantzitsuena egokiena erabiltzea da, behar denean. Aholkua ematen utz gaitzazu.\nErliebeak, bolumenak, pinturak\nBizitegi-eraikin berezietan zein ondarean apaingarrietan bolumenak berriz osatzeak eta ordezkatzeak, berdin da barrualdean edo kanpoaldean, oztopoak sortzen ditu, eta hori egiteko tekniketan adituak diren langileak behar dira.\nArbela, zinka, kobrea, ohizko teila\nGero eta zailagoa da ohizko sistemetan adituak diren profesionalak aurkitzea. IZ4 Grupo ohizko estalkiak, bereziak, egiten trebea da. Gure lanen katalogoa kontsulta ezazu.\nZaharberritzearen merkatuan dauzkagun esperientziari eta egoteari esker, segurtasun handienak eskaini ditzakegu, ematen ditugun antolamenduetan zein saldu osteko esparruan.\nBERME GEHIGARRIAK LANETAN\nLegeak zenbait berme ezartzen ditu, Eraikingintzaren Antolamenduari buruzko Legean zehazten direnak. Oinarrizko zehaztapen horiek indartzeko, IZ4 Grupo-k zenbait berme gehigarri gehitzen ditu, 10 urte artekoak. Galde iezaguzu eta informazioa emango dizugu.\nDIAGNOSTIKOA ETA KONPONBIDEEN PROPOSAMENA\nBezeroaren beharretara eta etxebizitzaren ezaugarrietara gehien moldatzen den lana azalduz hasten gara. Gainera, arkitektura- eta zaharberritze-proiektuak egiteko adituak diren teknikariei buruzko informazioa emango dizugu.\nEtxebizitza zaharberritzeko proiektuaren zehaztapen guztiak ezagutu ondoren, zure beharretara gehien moldatzen den aurrekontua prestatzen dugu. Lanen zati guztiak zehaztasun handiz azalduko dizkizugu, eta galdera guztiak erantzungo ditugu. Eta, hori guztia, konpromisorik gabe.\nIZ4 Grupo-n badakigu zein ikaragarri den baimenen izapide administratiboak eta dirulaguntzen eskaerak kudeatzea. Horregatik, zuk nahi baduzu, birgaikuntza- eta zaharberritze-zerbitzuaren barruan eskainiko dizkizugu lanen proiektuaren kudeaketa, baimenak, dirulaguntzen izapidea… Dena.\nLanetan zehar, IZ4 Grupo-k eraikuntza-, segurtasun-, eta osasun-prozesuen ardura hartzen du; horrez gain, titulua eta esperientzia duten arkitekto teknikoek proiektua etengabe gainbegiratuko dute. Ezin dugu ahaztu, gainera, gure lanen ondorioz sortzen diren hondakinak modu egokian kudeatzen ditugula.\nBizitegi-eraikinaren birgaikuntza- eta zaharberritze-lanak amaitu eta gero, IZ4 Grupo-n zerbitzurik hoberena eskaintzen jarraitzen dugu: saldu osteko eskaerak entzuten ditugu, eta prebentziozko ekintzak eta mantentze-lanak egiten ditugu aldizka.


Bat eginda, pentsio duinen aldeko aldarria zabalduko dute Bilbon - Busturialdeko Hitza : Busturialdeko Hitza\nBat eginda, pentsio duinen aldeko aldarria zabalduko dute Bilbon\nSindikatu guztiak batuko dira zapatuko mobilizazioetan, eta gazte mugimenduek ere bat egingo dute. Zapatuko eta aurreranzko deialdietan egoteko atxikimendua adierazi dute, gainera, feministek eta 4.300 kide inguru dituen Euskal Dendarien Elkarteak. Herritarrei ere, parte hartzeko deia egin diete.\nGaur egungo eta etorkizuneko pentsio justu eta duinen alde egiteko Bilboko, Donostiako, Gasteizko, Iruñeko eta Eibarko kaleak beteko dituzte pentsiodun eta herritarrek zapatuan; Busturialdeko pentsiodunek eskualdeko herritarrei Bilboko mobilizaziora joateko deia egin diete.\nOrain dela bi hilabete hasi zuten ikasturtea pentsiodunek, eta euren aldarriak kalera ateratzen dituzte astelehenero. Halaber, Madrilerainoko martxa egin zuten orain dela hilabete bat inguru, eta mozioak ere aurkeztu dituztela gogorarazi dute. Zapatuan, baina, ez dira bakarrik egongo, izan ere, sindikatu, elkarte eta herritarrek euren atxikimendua adierazi diete. “Sindikatu guztiak batuko dira zapatuko mobilizazioetan, eta gazte mugimenduek ere bat egingo dute. Zapatuko eta aurreranzko deialdietan egoteko atxikimendua adierazi dute, gainera, feministek eta 4.300 kide inguru dituen Euskal Dendarien Elkarteak“, adierazi dute Busturialdeko pentsiodunek.\nLau zutabetan antolatuta aterako dira Moyua plazarantz. Deustun, Arenalean, Gran Vian eta Zabalondoko enparantzan jarri dituzte geralekuak. Lea-Artibai eta Busturialdeko herritarrak Arriaga aurrean elkartuko dira 17:15ean, eta handik abiatuko dira udaletxe aurrerantz. Manifestazio jendetsua izatea aurreikusi dute, eta jai giroan bukatzea espero dute. Amaieran, udaletxe aurrean manifestu bat irakurriko dutela diote; euskaraz Xabier Amurizak irakurriko du eta erderaz Toti Martinez de Lezeak.\nBilbora joateko deia egin dute pentsiodunek, eta eskualdekoak trenez joango dira. Gernika-Lumoko geralekutik 16:10ean aterako den trena hartzeko hitzordua ezarri dute.\nHauteskundeen eragina. Oraindik bide luzea dutela egiteko adierazi dute busturialdeko pentsiodunek, baina borrokan jarraituko dutela argi dute. Hauteskundeetako emaitzek egoera “ilundu edo nahastu” egin dutela diote: “Gobernatzen duenak gobernatzen duela ere, pentsio duinen alde egingo dugula argi dugu. Berdin jarraituko dugu, kalean aldarrikatzen”.\nPentsiodunek ez dakitela Espainiako Gobernua zelan eratuko den adierazi dute, baina politika sozialak eraikitzeko unean pentsiodunen aldarriak kontuan hartzeko eskatu dute: “Ez dakigu zer gertatuko den, eta gobernua nortzuk eratuko duten, baina gure aldarrikapenak ezin dira geratu gobernu baten edo bestearen menpe. Finkatu egin behar dira, eta denek errespetatu behar dituzte.”.\nAldarrikapenak. Norbanakoen duintasunaren alde egitea “ezinbestekoa” dela diote: “Prekarietateari aurre egiteko borroka honetan albora begira geratzea ez dela zilegia uste dugu”. Hala, orain arteko “lorpen txikiei” eutsi, eta “betiko” aldarrikapenak kaleratuko dituzte zapatuan.\n“Bi urte pasatu dira, eta iraultza horretan jarraitzen dugu, kalean aldarrikatzen. Eskatzen ditugun puntu garrantzitsuenetariko bakar bat ere ez dugu lortu, aurrerapen batzuk egin ditugun arren. Denok dakigu aldarrikapenak kalera ateratzen ez baditugu, ez dagoela ezer lortzerik”, adierazi dute.\nHori horrela, bizitza duin, justu eta berdintsu baten alde egitea beharrezkoa dela deritze. Europako Gutun Sozialaren exigentziak betetzeko helburuagaz, gutxieneko 1.080 euroko pentsioa eskatu dute, baita gutxieneko 1.200 euroko soldata duinak ere, “hortik etorriko baitira etorkizuneko pentsioak”. Gainera, 2010. eta 2012ko pentsio erreformak deuseztatzea eta 2011. eta 2013. urteetan ezarritako pentsio erreformen “alde atzerakoiak” indargabetzea ere. Gainera, gizon eta emakumeen arteko arrakalagaz apurtzea ezinbestekoa dela diote, eta ez bakarrik pentsioetan, baita soldatetan ere.\n40 urte lanean egon den aurre jubilatua ez zigortzeko ere eskatzen dute, eta pentsiodunei dagozkien kontuetan erabakitzeko aukera izatearen alde egiten dute. Halaber, diru publikoz ordainduak diren osasun zerbitzu eta prestazioak legez bermatzea ere eskatzen dute.


Historiaurreari buruzko Barrikako III. Jardunaldiak, COVIDagatik desitxuratuta - Uribe kosta - Hiruka.eus\nHistoriaurreari buruzko Barrikako III. Jardunaldiak, COVIDagatik desitxuratuta\nErredakzioa 2020-11-14 18:46\nBerriro ere historiaurrearen gaineko jardunaldiak antolatu ditu Edestiaurre Arkeologia Elkarteak, Barrikako Udalaren laguntzagaz. Haatik, aurreikusitako lau ekitaldietatik bakarra egin ahal izango dute momentuz, COVID-19a dela eta ezarritako arauengatik. Hain zuzen ere, azaroaren 20an Urdulizen emango duten berbaldia da mantendu den egitarauko ekitaldia.\nBertan behera geratu dira propultsatzaile bidezko jaurtiketa-lehiaketa, Neandertrail lasterketa eta Historiaurreko zizelkatze litikoko ikastaro esperimentala. Hirugarren horretan parte hartzeko talde bat izena emanda zegoen daborduko, eta ekimena gauzatu daitekeenerako lekua gordeko dietela adierazi dute antolatzaileek.\nAzaroaren 20ko berbaldia, berriz, Urdulizko Kultur Etxean ikusi ahal izango da, aurrez aurre eta ohiko segurtasun-neurriak betez, edo Edestiaurreren Youtubeko kanalean.


Maezturen obra Batzarretxera bueltatu da - Busturialdeko Hitza : Busturialdeko Hitza\nMaezturen obra Batzarretxera bueltatu da\nGustavo de Maezturen Lirika eta erlijioa izeneko triptiko monumentala zazpi hilabetez egon da Bilboko Guggenheim Museoan, Bilbo eta pintura erakusketan, eta bere jatorrizko lekura bueltatu dute orain: Gernikako Batzarretxearen Beiratearen aretora.\nBilbora eroan baino lehen triptikoaren hiru panelak zaharbarritu zituzten, eta, beraz, Maeztuk obrari eman zion jatorrizko kolorea ikusteko aukera dago orain.\nLirika eta Erlijioa lanak dramatismo bereziko gertaera historiko bat gogorarazten du: “Aintzaren Zapatuko Galerna izenez ezagutzen den ekaitza gogorarazten du, 1878ko apirilaren 20an Bermeoko berrehun arrantzale baino gehiago hil zituena”. Lan horregaz Gustavo de Maeztuk euskal bizitzaren eta jardueren alegoria egin gura izan zuen, izan ere, arrantzale batzuk lehorrera heldu zirenean herritarrek heriotzaren aurrean sentidu zuten hunkipena jaso zuen triptikoan.\n1922ko lana. Sorkuntzarako kezkak bultzatuta, 1922an sortu zuen hasiera batean Tierra vasca izena zeukan obra: “Bere helburua sinbolismoz betetako proiektu artistiko handi bat asmatzea zen, Gernikan ospatzekoa zen Eusko ikaskuntzaren Hirugarren Kongresuan erakusteko. Teknika artistikoaren menderatzaile bikaina zen Maeztu, eta hiru hilabeteko epean amaitu zuen lana”.\nGernikako erakusketa amaituta, Bilboko Filarmonikako areto nagusian izan zen ikusgai. Urte bereko abenduaren 26an, lagun talde handi batek obra erosteko eskatu zien Bilboko Udalari eta Bizkaiko Foru Aldundiari. Azkenean, 1923ko ekainaren 25ean triptikoa aldundiaren jauregian geratu zen, bigarren solairuko galerietako batean.


2016an, atzera botatako edo beste defentsa erakundeetara igorritako kexak alde batera utziz gero, Etxebizitza arloan 136 espediente kudeatu dira, hau da, Arartekoaren erakundeak izapidetutako guztien %6,30. Dagokien administrazioen arabera, honela banatu daitezke espediente horiek:\n•\tAutonomia Erkidegoko Administrazio Orokorra\n(Eusko Jaurlaritza)\t112\n•\tTokiko Administrazioa\t9\n•\tEtxebizitza babestuaren alokairua\t60\n•\tEtxebizitzarako sarbidea: premia frogatzea eta\nesleitzeko prozedura\t34\nprozedura administratiboa\t27\n•\tBeste alderdi batzuk\t7\n•\tKalteak etxebizitza babestuetan eraikitze akatsengatik\t6\n•\tEtxebizitza erosi eta birgaitzeko laguntzak\t2\n2016an kudeatutako erreklamazioen tramitazio xehetasunari dagokionez, dela 2016an jasotakoak dela 2016ko urtarrilaren 1ean, txosten hau idazten hasitakoan, indarrean jarraitzen zutenak kontuan izanez gero, hau da arloko egoera:\nEtxebizitza arloaren barruan dauden gaien sailkapenari jarraituz, herritarren erreklamazioa eragin duten kontu nagusiak aztertuko ditugu jarraian.\n2.1.\tEtxebizitzarako sarbidea: premia frogatzea eta esleitzeko prozedura\nAurten oso handitu da herritarren kontsulten eta kexen kopurua. Haietan kexagileek diotenez, premiaz behar dute gizarte alokairuko etxebizitza bat eta Enplegu eta Gizarte Politiketako Sailak ez du haien eskaera onartzen.\nEuren kexetan adierazten dutenez, urte asko eman dute Babespeko Etxebizitza eta Zuzkidura Bizitokien Eskatzaileen Erregistroan izen emanda, ez zaie babespeko etxebizitzarik esleitu eta euren sarrera ekonomiko urriak direla-eta ezin dituzte ordaindu errentamendu pribatuen prezio altuak ordaindu.\nErakundeak aztertutako kasuetan, gure ustez, Etxebizitzako Lurralde Ordezkaritzek emandako erantzunak babes ofizialeko etxebizitzak esleitzeko prozedurak arautzen dituen araudiaren araberakoak ziren eta, erreklamazio horiek, berriz ere, agerian uzten dute administrazio publikoak daukaten etxebizitza publikoen kopurua herritarren eskaria baino askoz txikiagoa dela.\nIldo horretatik, komenigarria da 2013-2016 Etxebizitzaren Plan Zuzendariaren 2014 Ebaluazio Txostenean jasotako ondorioak hona ekartzea. Haietan, Enplegu eta Gizarte Politiketako Sailak berak onartzen du babespeko alokairu politikei dagokienez Euskal Autonomia Erkidegoaren babes publikoko etxebizitza politiken plangintza tresna nagusian ezarritako aurreikuspenak ez direla betetzen ari. Hau dio ebaluazio txosten horrek:\n“Lehen bi urteetan ezin izan dira erdietsi Plan Zuzentzaileak ezarritako alokairuko eraikuntza-helburuak. Horrenbestez, eraikuntza-programak bultzatzeko formulak bilatzeko premia planteatzen da, Plan Zuzentzailearen amaieran helburuak bete ahal izateko”.\nArestikoa esanda, bidezkoa da Enplegu eta Gizarte Politiketako Sailari 2016an egindako esfortzua aitortzea, Etxebizitzaren 3/2015 Legean, etxebizitza duin eta egokirako eskubide subjektiboa mailaka aplikatzeko, ezarritako xedapenak betetzeko: horri esker, hiru kide edo gehiagoko bizikidetza unitate askori funtsezko eskubide hori aitortu eta bermatu zaie. Halaber, gizarte alokairuko etxebizitzak esleitu zaizkie bi kidek osatutako bizikidetza unitateei, 2017an bizikidetza unitate horiek ere lege babesa izango dutela aurreikusita.\n2.2.\tEtxebizitza babestuaren alokairua\nErrentarien eta administrazio erakunde publiko errentatzaileen arteko eztabaidek pilatzen dute erreklamazioen eta Arartekoak etxebizitzaren arloan emandako ebazpenen kopururik handiena. Alderdien artean alokairu publikoen zenbatekoagatik, maizterrei jasanarazten zaien komunitate-gastuengatik eta fidantzen atxikipenengatik (kontratuak ez betetzeagatik) alderdien desadostasunak dira auzigai ohikoenak.\nAurten, berriz ere, erakunde honek aipatu egin nahi du Enplegu eta Gizarte Politiketako Sailari atxikitako Alokabide sozietate publikoak emandako laguntza; izan ere, babes ofizialeko etxebizitzen eta “Bizigune” Etxebizitza Hutsaren Programan sartutako etxebizitzen errentariek aurkeztutako desadostasun asko ondo konpontzen lagundu du.\nMaizterrek planteatu ohi duten arazoetako bat da Alokabide sozietate publikoak ez duela fidantzaren zenbatekoa itzultzen errentamendu kontratua amaitzean. Fidantzak itzultzea ukatzeko zioa errentak edo haien pareko kopuruak ordaintzeke egotea edota etxebizitzak gabeziak edo kalteak, errentari orok etxebizitza egoera onean kontserbatzeko hartzen duen betebeharra bete ez izana erakusten dutenak, egotea da.\nBatzuetan, Arartekoak esku hartu ondoren eta maizterrek helarazitako alegazioak aztertuta, sozietate publikoak ikusi du hasieran hartutako erabakia ez zegoela behar bezain justifikatuta eta fidantzak itzuli dizkie errentariei. Aztertutako beste kasu batzuetan, egindako atxikipena egokia zela egiaztatu da, eta ezin izan da ondorioztatu administrazioaren jarduera ardura urrikoa edo irregularra izan denik.\nEtxebizitzaren kontserbazio desegokiagatik -gehienetan gauzak kenarazi eta alokatutako etxebizitzan garbiketa eta pintura lanak eginarazten dituzte- gertatzen diren fidantzen atxikipenen kopurua txikiagotzeko, komenigarria litzateke Alokabide sozietate publikoak, errentamendu kontratuak amaitu aurretik, errentariei berariaz ohartaraztea, oro har, euren kontratuetan hartutako betebeharrak bermatzeko gordailuan utzitako fidantzak ez itzultzea dakarren konponketa motari buruz.\nBabespeko errentamenduari buruzko atal hau amaitzeko, esan behar da, halaber, sumatu denez, errentariek kexa eta kontsulta gehiagotan adierazi dutela beste etxebizitza bat esleitzeko eskatu dutela -oro har handiagoa edo logela gehiagokoa, haien bizikidetza unitatearen eraketa aldatzeagatik-, baina, Enplegu eta Gizarte Politiketako Sailak, aldatzeko aukera ukatu diela, haren ustez indarreko araudiak familia unitateko kide bakoitzeko 15 m2ko legezko gutxieneko ratioa betetzen denean baino ez baitu derrigortzen etxebizitza ibilbideetan sartzera.\nArestian esandakoa egia izanik, babespeko etxebizitza parkearen barruan etxebizitza aldaketa bat eskatzen duten errentarien eskaerek pixkanaka gora egiten dutela ikusita, erakunde honen ustez “etxebizitza ibilbideen” arauketa berria ezarri beharraz ohartarazi behar da, Etxebizitzaren 3/2015 Legearen 39. artikuluan ezarritako aginduaren babesean. Halaber, sumatzen denez, komenigarria administrazio publikoek, logela-premiari lotutako beste egoera batzuei erantzuna ematea alde batera utzita, behar diren baliabideak jartzea, etxebizitza babestuaren ibilbideak gauzatu daitezen eta gizarte alokairuko etxebizitzak pertsona eta familia errentarien beharrei egokitu daitezen lortzeko, bizitzako etapa guztietan.\n2.3.\tKalteak etxebizitza babestuetan eraikitze akatsengatik\nBabes publikoko etxebizitzetan agertzen diren eraikuntza gabeziak konpontzeari buruz ere kexatu ohi dira etxebizitza babestuen onuradunek.\nAurten aztertutako kexak aztertuta, Arartekoak berriz esan behar du administrazio publikoek prestasunez eta epean erantzun behar dietela babestutako etxebizitzen jabeek edo erabiltzaileek eraikuntza-hutsuneengatik aurkezten dituzten erreklamazioei, etxebizitza horiek lehenbailehen berreskura ditzaten beren ezaugarri izan beharko liratekeen kalitatea eta bizigarritasuna; horrela, erreklamazioak bide judizialean sartzea eta horrek eraikuntza-hutsuneak konpontzeko orduan ekar dezakeen atzerapena saihesteko.\nArazo horri dagokionez, aurten berariaz aipatu behar da kasu batzuetan etxebizitza babestuen erakunde sustatzailea kooperatiba bat dela eta, beraz, kasu horietan etxebizitzaren jabe den kexagilea kooperatiba-kidea dela.\nKasu horietan jabeei, kooperatiba-kide izateagatik, zalantzak izaten dituzte etxebizitzan agertzen diren gabeziak konpontzeko erreklamazioa egiteko eskubideari buruz. Erakunde honen ustez, inguruabar hori ezin daiteke oztopo izan ikuskaritza zerbitzu publikoek arreta eta emaitza berarekin egiaztatu eta ebaluatu ditzaten eraikuntza-hutsuneak, beste sustatzaile publiko zein pribatu mota bateko etxebizitzetan erakusten dutenari dagokionez. Ildo horretatik, Etxebizitzaren Euskal Behatokiak egindako “Kooperatibei eta BOE-en sustapenari buruzko txosten”ean egindako hausnarketak oso egokiak dira. Han adierazten denez, besteak beste, administrazio publikoek “etxebizitza-kooperatiben kudeaketa gainbegiratzeko, jarraipena egiteko eta prebentzioa egiteko lana hartu beharko lukete euren gain, hein batean behintzat”, hori dena, ikusita Euskadiko Kooperatiben Kontseilu Gorenak hauteman duenez, etxebizitza kooperatibei lotutako kontsulten kopurua nabarmen handitu dela.\n2.4.\tAdministrazioaren funtzionamendua eta prozedura administratiboa\nHalaber, 2016an Enplegu eta Gizarte Politiketako Sailak hileko iragarki-taulan Babespeko Etxebizitza eta Zuzkidura Bizitokien Eskatzaileen Erregistroan ukatutako alta eta baja eskaerak argitaratzen jarraitu du. Hori dela-eta, kexa espediente berriak aztertu dira. Kexa horietan, etxebizitza eskatzaileek ediktuen argitalpen horiek eragiten dituzten ondorioak salatzen zituzten: erabakiak ez ezagutzea eta babesgabetasuna.\nErakunde honek behin eta berriz kritikatu duen jardunbide batek badirauela ikusita, 2016ko otsailaren 25ean Arartekoak 3/2016 Gomendio Orokorra, “babestutako etxebizitza eskatzaileen erregistroko bajak norbanakoari jakinarazteko beharrari buruzkoa, etxebizitza duina edukitzeko eta gizarte bazterketarako arriskua saihesteari begirako prestazio ekonomikoetarako eskubide subjektiboan duen eraginagatik”, egin zuen. Gomendio hori ondorengo 4.1. atalean aztertu da xeheago.\nEsku-hartze horren ondorioz, Enplegu eta Gizarte Politiketako Sailak konpromisoa hartu du Etxebizitza Eskatzaileen Erregistroaren erabakiak norbanakoari jakinarazteko sistema bat ezartzeko, 2017ko urtarrilaz geroztik. Ez du onartu, ordea, iragarki tauletan argitaratuta egindako bajak berraztertzea eta, beraz, kexa espediente askotan, Enplegu eta Gizarte Politiketako Sailaren administrazio jarduera behar bezala zuzendu ez dela ondorioztatu behar izan du erakundeak (540/2015/QC,1062/2015/QC,1113/2015/QC, 1918/2015/QC, 2087/2015/QC, 159/2016/QC, 173/2016/QC y 1048/2016/QC kexa espedienteak).\nAzkenik, atal honetan egokia deritzogu Irungo Udalak izandako jarduera proaktibo eta eraginkorra aipatzeari. Izan ere, Arartekoaren erakundeak lankidetza eskaera bat egin zion, etxebizitza babestu baten erosle batek aurkeztutako kexa baten karietara, zeinak, banku finantzaketarik ezagatik, ezin izan baitzuen eskuratu esleitutako udal etxebizitza.\nKexagileak bere kexa idazkian salatu zuenez, enpresa eraikitzaileak ez du onartzen babes publikoko etxebizitza erosteko aurreratutako kopuruak itzultzea eta udalaren bitartekaritza eskatu du.\nIrungo Udalak erakunde honetara bidalitako erantzun txostenean azaldu du kexagilearen asmoa onartua izan dela eta beharrezkoak ziren kudeaketak egin direla enpresa eraikitzaileak babespeko etxebizitza erosteko aurreratutako zenbatekoak bueltatu ditzan.\nEra berean, udalak jakinarazi duenez, irizpide bera aplikatzea erabaki du kexagilearen antzeko egoeran dauden pertsonei dagokienez. Erakunde honentzat jarrera hori jardun administratibo egoki baten seinale da, zalantzarik gabe.\nAtal honetan aztertu behar diren gai nagusiak Etxebizitzaren 3/2015 Legeari buruzkoak dira. Lege hori iazko irailaren 26an jarri zen indarrean eta Konstituzio Auzitegiak haren artikulu batzuk eten ditu, guztiz edo partzialki, Estatuak jarritako konstituzio-kontrakotasuneko errekurtsoa ebazteko epaia eman arte. Etenda utzi diren artikulu zehatzak uztailaren 19ko 144/2016 autoan adierazi dira.\nEtxebizitzaren arloan beste autonomia-erkidego batzuek (Nafarroa, Andaluzia, Kanariar Uharteak) argitaratu dituzten legeekin gertatu bezala, Estatuak 3/2015 Legean jasotako alderdi batzuk jarri ditu zalantzan; izan ere, haren ustez Euskal Autonomia Erkidegoak ez dauka eskumen nahikorik “etxebizitzaren erabilera egokia” eta “etxebizitza hutsa” legezko kontzeptuei buruzko legeak egiteko edo jabeei betebehar juridiko batzuk ezartzeko eta etxebizitzak berezko duen gizarte eginkizuna betetzen ez duela uste denean esku-hartze neurri publikoak hartzeko. Besteak beste, neurri hauen aplikazioa dago etenda: gizarte eginkizuna ez betetzeagatiko desjabetzea, derrigorrezko errentamendua etxebizitza hutsen kasuan eta isunak eta zehapenak jartzea.\nArestikoak, ordea, ez die eragiten legearen xedapen gehienei ezta haren funtsezko aurreikuspenei, hala nola etxebizitza duin eta egoki baten legezko okupazioa eskuratzeko eskubide subjektiboaren mailakako arauketa eta aplikazioari.\nEtxebizitzaren Legeak askotan aipatzen du geroko erregelamenduzko garapena. 2016an Eusko Jaurlaritzak eta Enplegu eta Gizarte Politiketako Sailak arautzeko ekimen handiagoa izango zutela aurreikusarazten zuen horrek, baina erregelamendu bat baino ez da argitaratu, martxoaren 15eko 42/2016 Dekretua, fidantzak jartzeari eta Euskal Autonomia Erkidegoko Hiri Finken Errentamendu Kontratuen Erregistroari buruzkoa.\n42/2016 Dekretuaren bidez, Eusko Jaurlaritzak Etxebizitzaren Legearen 54. eta 55. artikuluetan eta azken xedapenetako lehenengoak ezarritako agindua bete du. Berrikuntza garrantzitsua izan da hiri finkak etxebizitzarako nahiz beste erabilera batzuetarako alokatzen dituzten pertsona edo erakundeentzat. Izan ere, euren alokairuak bermatzeko jasotako fidantzak Etxebizitzako Lurralde Ordezkaritzetan jarri behar izan dituzte eta orain haien errentamendu kontratuek Euskal Autonomia Erkidegoko Hiri Finken Errentamendu Kontratuen Erregistro berrian inskribatuta egon behar dute.\nAzken batean, 2017an Etxebizitzaren 3/2015 Legean jasotako manuak garatzeko beste arau batzuk ematea eta legearen alderdi berriak arautzen dituztenei lehentasuna ematea espero da. Alderdi berri horien artean, besteak beste, etxebizitza duin eta egokia izateko eskubide subjektiboa dago, era horretan, administrazio publikoen eta auzitegien aurrean eskubide subjektiboa eskatzeko baldintzak ezartzeko. Haien artean dago, halaber, prestazio ekonomikoen sistema. Etxebizitza edo ostaturik ezean, etxebizitza duin eta egokia izateko eskubidea betetzea ahalbidetuko du sistema horrek.\nEtxebizitza Prestazio Ekonomiko berriaren arauketari lotuta, hain zuzen ere, Arartekoaren ustez elkarte batzuek erakutsitako kezkaren berri eman behar da. Elkarte horiek gizarte eta bizileku bazterkeria arriskuan dauden pertsonen eskubideen alde dihardute, eta kezkatuta daude egun Etxebizitza Prestazio Osagarria jasotzen duten pertsonei egun eskatzen zaizkion legezko baldintzak gogortu daitezkeelako. Prestazio bien araudiak bat etortzean, gerta liteke oinarrizko etxebizitza gastuei aurre egiteko prestazio bat (Etxebizitza Prestazio Osagarria) jasotzen duten pertsona batzuek ordezko Etxebizitza Prestazio Ekonomikorako eskubiderik ez edukitzea eta sarrera ekonomikoak urritzea. Etxebizitzarik eta oinarrizko beste baliabide batzuk ez edukitzearen egoera larriagotu lezake horrek.\nHorregatik, Ingurumen, Lurralde Plangintza eta Etxebizitza Sailak kontu oso handiz idatzi beharko du arau proiektu hori eta sakonki aztertu beharko ditu egun Etxebizitza Prestazio Osagarria jasotzen duten pertsonak eta familiak, prestazio ekonomikoen sistema berriarekin ere ohiko etxebizitza edo ostatuko aldiz.\nIzan ere, 2016an, abenduaren 23ko 9/2015 Legeak, Euskal Autonomia Erkidegoko 2016. urteko aurrekontu orokorrak onartzen dituenak, zazpigarren xedapen gehigarrian ezarritako aurreikuspenean, ezarri duen araubide iragankorrari esker, prestazio biek batera iraun ahal izan dute eta haien zenbatekoa 250 eurotan ezarri da.\n4.1\tGomendio orokorrak\nIazko urteko txostenean, “Administrazioaren funtzionamendua eta administrazio prozedura” atalean, hainbat urtez, Babespeko Etxebizitza eta Zuzkidura Bizitokien Eskatzaileen Erregistroan alta eskaerak ukatzeko eta bajak erabakitzeko dauden berme formalik ezak dakarren arazoa aztertu zen.\nTxosten horretan, Arartekoaren erakundeak ohartarazi zuenez, Etxebizitzaren 3/2015 Legea indarrean jarrita -zeinak etxebizitza duin eta egokiaren legezko okupazioa eskuratzeko zuzenbide subjektiboa onartzen baitu-, erregistroko antzinatasuna funtsezko baldintza bihurtzen da bizilekurako eskubidea bermatzeko eta, horregatik, berriz adierazi, zen administrazioaren jardunak are gehiago bete behar dituela berme formal guztiak etxebizitza babestua eskatzen duten pertsonen eskaerari baja emanda amai daitezkeen prozedura guztietan.\nBestalde, 2015eko txostenean jaso zenez, Arartekoaren erakundeak, Enplegu eta Gizarte Politiketako Sailaren ordezkariekin 2015eko abenduan izandako bilera batean, berriz eskatu zuen, 2016ko urtarrilaren 1az geroztik, Etxebizitza Eskatzaileen Erregistroko izen emateen ukoak eta bajak Herri Administrazioen Araubide Juridikoaren eta Administrazio Prozedura Erkidearen 30/1992 Legean jasotako xedapenak betez egin behar zirela.\nSailak eskaera bete ez zuenez gero, otsailaren 25ean erakunde honek 3/2016 Gomendio Orokorra eman zuen, “babestutako etxebizitza eskatzaileen erregistroko bajak norbanakoari jakinarazteko beharraren gainekoa, etxebizitza duina edukitzeko eta gizarte bazterketarako arriskua saihesteari begirako prestazio ekonomikoetarako eskubide subjektiboan duen eraginagatik”.\nEtxebizitza babestuaren eskatzaileen erregistroaren erabakian norbanakoari ez jakinarazteak dakartzan ondorio kaltegarri larriak egiaztatuta, zeinek etxebizitza duin eta egokirako eskubide subjektiboari eragiten eta Etxebizitza Prestazio Osagarriari baitiete, ebazpen orokor horretan Arartekoak gomendio hau egin zion Enplegu eta Gizarte Politiketako Sailari:\n-\tBabestutako etxebizitza eta zuzkidura-etxebizitza eskatzaileen erregistroko baja ebazpenen eta inskripzio ukapenen jakinarazpenak norbanakoari egin diezazkiotela eta Herri Administrazioen Araubide Juridikoaren eta Administrazio Prozedura Erkidearen 30/1992 Legearen 59.1. artikuluan ezarritakoari jarraiki.\n-\tEtxebizitzarako prestazio osagarria edo bestelako edozein prestazio ekonomiko etetea erabaki aurretik, eta bidegabe jasotako prestazioak itzultzeko prozedurak hasi aurretik, babestutako etxebizitza eta zuzkidura-etxebizitza eskatzaileen erregistroko baja ebazpenen jakinarazpenak behar bezala egin direla egiazta dezala Lanbidek.\nSailak berehalako eta aldeko erantzuna eman zuen oinarrizko beharrizanei eta gizarteratze prozesuak dakartzan gastuei aurre egiteko prestazio ekonomikoei eragiten dien gomendio orokorrari eta, jakinarazi zuenez, Lanbidek eman duen jarraibideak Etxebizitza Prestazio Osagarriaren eteteak eta eman behar ez ziren prestazioak itzultzeko prozedurak eraginik gabe uztea ahalbidetzen du, Etxebizitza Eskatzaileen Erregistroan baja emateko ebazpenaren aurretik norbanakoari jakinarazi izana egiaztatzen ez denean. Alderdi hori xehetasunez aztertu da kapitulu honetako “gizarteratze” arloari buruzko 4. atalean.\nEtxebizitza Eskatzaileen Erregistroko bajak jakinarazteko moduari dagokionez, iragarki tauletan argitaratuz egin diren bajen baliozkotasunari eutsi dio sailak eta ez du onartu erreklamatu duten pertsonek erregistroan duten antzinatasuna berrikustea. Enplegu eta Gizarte Politiketako Sailak, ordea, etorkizunerako konpromisoa hartu du, honakoa adieraziz:\nKonpromiso hori gauzatzeak, zalantzarik gabe, etxebizitza duin eta egokia izateko eta prestazio ekonomiko publikoetarako eskubidearen bermeak hobetuko lituzke, eta datozen urteetan Arartekoaren erakundeak haren jarraipena eta balorazioa egingo ditu.\n4.2.\tOfiziozko jarduerak\nBestalde, etxebizitza arloaren plana garatuz, aurten 2015ean hasitako ofiziozko hiru jarduera izapidetzen jarraitu da. Haietan, Arartekoak euren Batzar Nagusietan Ondasun Higiezinen gaineko Zergaren egungo arauketaren aldaketa bat sustatzeko aukera aztertzeko eskatu zien Araba, Bizkai eta Gipuzkoako foru aldundiei, udal etxebizitzen errentariek zerga hori ordaindu behar ez izateko, 2014az geroztik Alokabide sozietate publikoak kudeatutako etxebizitza babestuen edo parekoen onuradunekin gertatzen den bezala.\nTxosten hau ixteko egunean erakunde honek ez dauka Zergak Koordinatzeko Organoak hartutako erabakia. Izan ere, foru administrazioek egokitzat jo dute Arartekoaren eskaera hari bidaltzea erantzun bateratu eta koordinatua ematen saiatzeko.\nHortaz, ofiziozko hiru espediente horiei dagozkien ebazpenak hurrengo ekitaldian emango dira.\nArartekoaren erakundearen aburuz, Etxebizitzaren 3/2015 Legearen laugarren xedapen iragankorrean xedatutakoa betez etxebizitza duin eta egokirako eskubide subjektiboa mailaka aplikatzea neurri oso ona da eta, zalantzarik gabe, 2016an, bizileku bazterkeriako arrisku larrian edo etxebizitza egokia izateko premiazko beharrizana duten familia askoren ongizateari lagundu dio.\nAurreikusten denez, datozen bi urteetan etxebizitzaren legezko okupaziorako eskubide subjektiboa etxebizitza duinik ez duten edo alokairu librearen merkatuan etxebizitza gastuei aurre egiteko zailtasun larriak dauzkaten beste bizikidetza unitate batzuei ere aplikatuko zaie, legez eskatzen diren baldintzak betetzen badituzte.\nEtxebizitzaren Legean ezarritako xedapenak bete ez direnez, noski, euskal administrazio publikoek arau eta aurrekontu neurri osagarriak hartu behar dituzte eta esfortzu guztiak egin behar dituzte eskubide hori asetzeko. Izan ere, beste gizarte eskubide batzuk bezala (hezkuntzarako eskubidea eta osasunerako eskubidea), hura ere funtsezkoa da baliabide ekonomiko urriak dauzkaten pertsonen eta familien bizi baldintzak hobetzeko eta berme bat da osatzen duten pertsonen duintasunaren eta berdintasunaren aldeko kolektibitate osoaren beharrezko gizarte kohesiorako.\nUrtero gero eta nabarmenagoa da gizarte alokairuko etxebizitzaren eskariak gora egiten duela pixkanaka baina, arestiko ataletan adierazi denez, ordea, Enplegu eta Gizarte Politiketako Saila ez da betetzen ari 2013-2016 Etxebizitzaren Plan Zuzendarian bertan ezarritako errentamendu babestua sustatzeko helburuak. Hori dela-eta, premiazko neurriak hartu beharko dira, planaren indarraldia amaitu aurretik, errentamendu erregimeneko etxebizitza babestuen parkeari buruz hautemandako desoreka zuzentzen saiatzeko.\nAzken batean, erakunde honek berriz eskatzen die euskal administrazio publikoei babes publikoko etxebizitza parkea handitzeko, Etxebizitzaren Legean ezarritako erronkei erantzun egokia emateko eta, denboraren poderioz, esleitutako alokairuko etxebizitza baino handiagoa edo bestelako eraketa daukana behar duten errentari publikoen eskaerei aurre egiteko.\nBabespeko Etxebizitza eta Zuzkidura Bizitokien Eskatzaileen Erregistroko inskripzioaren antzinatasunaren eta etxebizitza duin eta egokiaren legezko okupaziorako eta zenbait prestazio ekonomiko jasotzeko eskubide subjektiboaren onarpenaren arteko legezko lotura dela-eta, Arartekoaren erakundeak jarraipena egingo dio Enplegu eta Gizarte Politiketako Sailak hartutako konpromisoari. Haren arabera, 2017ko urtarrilaz geroztik, erregistro horretako izen emateen ukapenak eta baja emateko erabakiak norbanakoari jakinaraziko zaizkio eta behar diren berme formalak hartuta.\nAzkenik, egiaztatu denez, etxebizitzaren arloan eta gizarte laguntzan eskumenak dauzkaten administrazio publikoen arteko koordinazioa berme bat da pertsona eta talderik ahulenak babesteko eta ezinbesteko tresna bat bizileku bazterkeria saihesteko.


2019ko maiatzaren 25a, larunbata | Ordua Euskal Herrian 21:25:47\nSare herritararrak antolatuta, Bilboko La Casillatik abiatu da manifestazio burua 17:30ean, Elkarrekin aurrera egiteko prest gaude gaur goiburupean. Gara-ren kontaketaren arabera 95.000 pertsona izan dira. Hemen jarraitu daiteke manifestazioa, Dani Blancoren argazkien bidez.\nEuripean abiatu da manifestazioa eta, hala ere, dozenaka mila lagunek bat egin dute Sareren deiarekin. Mirentxineko furgonetek zabaldu dute bidea eta haien atzetik zihoazen "motxiladun haurrak" deiturikoak, presoen seme-alabak edo presoak bisitatzen dituzten umeak. "Euskal presoak etxera" oihua etengabekoa izan da manifestazioan zehar. Bilboko Udalean amaitu da martxa, ohi bezala. Aurtengo manifestazioan oso presente izan dira Frantziako Estatuko mugimenduak, esaterako, Frantziako Gobernuak datozen asteetan presoak gerturatuko dituela, goizean Vocento taldeko hedabideek zabaldu dutena eta Txetx Etxeberri "bakearen artisauak" baietsi duena. Hemen Dani Blancoren manifestazioko argazkiak.\nGarbiñe Aranburu LABeko idazkari nagusia adierazpenak egiten manifestazioaren aurretik. (Argazkia: Dani Blanco)\nArnaldo Otegi, EH Bilduko buruzagia La Casillan, adierazpenak egiten. (Argazkia: Dani Blanco)\nERCko diputatu Joan Tardá ere manifestazioan zegoen, argazkian Jone Goirizelaia eta Jon Inarriturekin. (Argazkia: Dani Blanco)\nKike Amonarriz eta Kirmen Uribe pankarta eramaten. (Argazkia: Dani Blanco)


2020ko apirilaren 05a, igandea | Ordua Euskal Herrian 09:19:12\nOteizaren Batarrabi eskultura. Pilar Rivera\nBurruntzali edo ez, Azkoitian bada burutik. Eta burulanari loreak.\nAntton Mendizabal eskultorearen eta Carlos Ceballos arkitektuaren obra da Jorge Oteiza izena daraman pilotalekuen gunea, oriotarraren burutazioa izan omen zen eta. Beheraxeago, Balda plaza sekulakoan, hor dago haren Batarrabi eskultura. Azkoitian ibili zen bururik, eta obra burututa, bada burudun burubiderik. Oteiza pilotalekuek abangoardia eskultura izugarria osatzen dute. Joko zaharrenetakoarentzat XXI. mendeko habia gozoa.\nPilotaren lehen eguna antolatu berria dute. Ez nolanahikoa. Aspaldi ikusi gabeko joko eta lehiak, alajaina! Bat gorena: errebote partida. Iparralde errebotezalea eta Hegoalde errebotekaltea elkarri pilota ukaldika, Gipuzkoan bizirik den laugarren errebote-plaza estreinatzen. Garai batean lurralde horretan bazen honelako plaza ugari, gutxi gehiago herriero. Zubieta, Villabona, Oiartzun eta laurek tira beharko diote, aurrerantzean, inolaz ere kirola ez den joko honen uztarriari.\nLehen ere esan nuen orriotan eta errepikatzeko ez dut lotsarik: “Euskaldunok munduaren aurrean azaltzeko modukoa den zerbait baldin badaukagu, hori errebotea da. Errebote jokoa da gaur egungo kiroletan, kirolariaren inteligentzia garatzeko aukera ematen duen bakanetakoa. Errebotea kirola ez den kirola da, desberdintasunean oinarritua”.\nPilota hara-hona zebilela hor zeuden, eskuera sareak, palak, zestak, xixterak... zurezkoak. Zume eta sahats (Salix sp.), arkakarats (Rosa canina), gaztaina (Castanea sativa), hurritz (Corylus avellana), pago (Fagus sylvatica)... Hor ziren, piloten larru gozoen aldamenean, milaka urtetan gu egin gaituzten jokoak ahalbidetu dituzten zurak.\nBejondeizula azkoitiar, no eta to loreak!


Ibarraundi Fundazioaren logotipo lehiaketa martxan - Eskoriatza - Goiena.eus\nIbarraundi Fundazioaren logotipo lehiaketa martxan\nIker Barandiaran 2007-07-05 13:55\nLeintz Ibarraundi Fundazioak, Leintz ibarreko kultura eta ezagutzaren gune eragile berria izango denak, logotipo lehiaketa deialdia ireki du. Lehiaketaren helburua da aipatutako fundazioa- rendako logotipoa aukeratzea. Hilaren 18a da lanak aurkezteko azkeneko eguna, eta 2.000 euro da saria.\nDeialdia diseinu grafikoan diharduten aditu eta profesionalei zuzenduta dago, eta Ibarreko edozeinek parte hartu ahal du. Logotipoak hilaren 18a baino lehen aurkeztu beharko dira. Hain zuzen ere, egun horretako 14:00etan bukatuko da lanak aurkezteko epea. Interesatuek honako helbidera bidali beharko dituzte: Ibarraundi jauregia. Intxaurtxueta jauregia, Intxaurtxueta z/g, 20540, Eskoriatza.\nLeintz Ibarraundi Fundazioak euskal kulturaren aldaketaren adierazpena, hausnarketa eta azterketa gunea izan gura du, eta, betiere, komunitatearen garapen kulturalean eragina izanda. Ikerketa, saiakuntza eta berrikuntzatik bertakoa pizteko helburua du. Modu berean, ondarea kudeatuko duen kultura eta dibulgazio gune bizia, gaur egungoa, berritzailea eta originala izatea du helburu. Horretarako, Eskoriatzako Udalaz eta herriko hainbat enpresaz gain, Aretxabaletako eta Leintz Gatzagako udalen eta herri horietako enpresa eta erakundeen elkarlana lortzeko ahaleginean dihardu.\n2.000 euroko saria\nLogotipo proposamenen ebaluaziorako honako berezitasunak hartuko dira kontuan: erabilitako formen itxura berritzailea, Leintz Ibarraundi Fundazioaren helburuen adierazle izatea, logotipoa fundazioaren izenarekin modu egokian integratzea, originaltasuna eta konposizioaren kalitatea eta adierazgarritasuna, hain zuzen ere.\nParte-hartzaile bakoitzak gura dituen proposamen guztiak aurkeztu ahal izango ditu; eta horiek guztiak CD-ROM formatuan eta paperean, bietan, aurkeztu beharko dira.\nIdentifikazioa errazteko, partre-hartzaileek Leintz Ibarraundi Fundazioaren logotipo lehiaketa idatzita gutun-azalean sartu beharko dute sortutako proposamena.\nEpaimahaia Leintz Ibarraundi Fundazioaren gobernu organoak eta zuzendariak osatuko dute. Erabakia hartzeko gehiengo sinplea nahikoa izango da.\nAntolatzaileek 2.000 euroko sari bakarra emango dute. Dena dela, epaimahaiaren erabakiz saria esleitu barik gera daitekeela jakinarazi dute.


PSEko burua, etxean ordena jarri ezinik | Politika | Berria\nPSEko burua, etxean ordena jarri ezinik\nCabiecesek Kutxabanketik dirutza jaso izana ez dela zilegi esan du Lopezek eta irakasgairik ez emateko erantzun dio inputatuak, haserre\nIdoia Mendia, Carlos Totorika eta Denis Itxaso Bizkaiko eta Gipuzkoako ahaldun nagusigaiekin, atzo. J. RUIZ / ARP\nSaiatu da. Etxean zikinkeria agertu denean, egoera lasaitzen ahalegindu da Idoia Mendia PSE-EEren idazkari nagusia. Zalaparta handiegirik ez sortzen, eta liskarrak etxe barruan gordetzen. Ez du lortu, ordea. Mikel Cabiecesek Kutxabanketik dirutza jaso zuela argitaratu ondoren, elkarri muturka agertu dira Cabieces bera eta Patxi Lopez.\nBilboko epaitegian dagoen auziko ikerketen arabera, Kutxabankek 243.000 euro ordaindu zizkion Cabiecesi: Espainiako Gobernuak EAEn izan zuen ordezkari eta gero PSEko zuzendaritzako kide izan denari. Ordainketak egin zirenean Mario Fernandez zen Kutxabankeko presidente, eta Cabiecesi 6.000 euro ematen zizkion hilero, Kutxabankek berak egindako salaketak dioenez.\nBai Cabieces eta bai Fernandez inputatuta daude ustezko ordainketa «irregular» horiengatik, eta PSEko buruak neurriak hartu behar zituen. Mendiak berak azaldu duenez, egin behar zuena egin zuen orduan. «Oso modu argi eta zorrotzean jokatu nuen». Eta lortu zuen esperotakoa: Cabiecesek alderdia utzi zuen, «behin-behinean». Bai PSEren zuzendaritza, bai militante txartela.\nPatxi Lopez lehendakari ohi eta PSEren idazkari ohiak igandean egin zituen adierazpenek, ordea, nahastu egin ditu nahiko bideratuta ziruditen urak. Cabiecesek Kutxabanketik 243.000 euro jaso izana «onartu ezinezkoa» dela esan zuen. Lopezen hitzek, haserretu egin dute Cabieces, eta Lopezen aurka egin du jendaurrean.\nMendiak agerraldi batean azaldu duenez, PSEko buruak bazuen Cabiecesen asmoen berri. Bazekien Lopezi erantzuteko asmoa zuela, inputatuak berak esan baitzion astelehen iluntzean telefonoz. Mendia saiatu zen Cabiecesen kontraerasoa saihesten, baina ez zuen lortu. Inputatuak gutuna argitaratu zuen atzo, El Correo egunkarian: «Ez dut onartuko bere familian nirean baino diru sarrera gehiago dituenak eta iraganean egin duen lana egiaztatu ezinezkoa duenak emandako irakasgairik». Are, duela urte batzuk bere koinatu Melchor Gilek ustez egindako iruzurraren aurrean isilik egon izana aurpegiratu dio. «Kasu hori onargarria izango zen, antza».\nLehendakari ohiaren hitzak PSEri ez diotela onurarik egiten ohartarazi du Cabiecesek. Bera, ordainketen albistea publiko egin zenean, alderdiari kalterik ez egiteko aldendu zela PSEtik. «Baina ikusten ari naiz nire isiltasuna erabiltzen ari dela nire zintzotasuna kolokan jartzeko, eta ez nago hori onartzeko prest».\nMendiak, berriz, alderdikideen arteko liskarrari buruzko azalpenak eman dituen agerraldian iragarri du zerga iruzurraren aurka egiteko determinazioa duela PSEk. Delitu horregatik zigortuta daudenen izenak jakinarazteko proposatu du.\nKutxabankek, gaur erabakiko du bere burua aurkeztuko duen edo ez Mario Fernandez presidente izan zuenaren aurkako auzian. Administrazio Kontseilua bihar biltzekotan da, eta zer egin batzar horretan erabakitzekoa zen. Baina bankuak Bilboko Epaitegiaren gutuna jaso du, erabakia lehenbailehen hartzeko eskatuz. Ostegun goizean jarri dio erabakiaren berri emateko hitzordua epaileak, eta, beraz, Administrazio Kontseiluak gaur erabakiko du zer egin, ezohiko batzarrean.


Suteek 12.000 hektarea baino gutxiago irauten dute Espainian | Consumer\nSuteek 12.000 hektarea baino gutxiago irauten dute Espainian\narabera: Astelehena, 2009ko uztailaren 20a\nsuteen kopurua astebetetik, joan den asteartean, eta lurreko eta aireko ekipoak asko zabaldu dira, eta ehunka pertsona mobilizatu dira suaren aurka borrokatzeko. Hala, baso-suteen ondorioz, asteburu honetan autonomia erkidegoen eta Estatuko Administrazioaren mende dauden suteak itzaltzeko ekipoak probatu dira.\nOstiralean izan zen su-kopururik handiena. Guztiak atzo kontrolatuak ziren, baina 12.000 hektarea suntsitu eta pertsona baten bizitza kobratu ondoren, Agramunt-eko (Lleida) suteak harrapatu zuen, larriena izan dena. Sute horrek ia 5.100 hektarea erre ditu; horietatik 3.700 nekazaritza-azalera dira, eta gainerakoa, baso-masa. Atzo, kontrolatuta jada, ekipoak buru-belarri erabiltzen ziren iraungitzen uzteko eta sugarrak berriz ez pizteko. La Noguera, La Segarra eta El Urgell eskualdeetan eragin du. Eragindako nekazariek jakinarazi dute Kataluniako Generalitateari eskatuko diotela laguntza-lerro zehatz bat irekitzeko, suak bere lursailetan eragin dituen galeren berri emateko.\nAtzo ere, larunbatean Mequinenzan (Zaragoza) esan zen sutea kontrolatutzat jotzen zen. Sugarrek aurrera egin ez zezaten bi egun igaro ondoren, sua itzaltzeko taldeek sutearen perimetroa ixtea lortu zuten, mendiko, sastrakako, soroetako eta pinudietako 800 hektarea suntsitu ondoren. Hala ere, egun gutxi barru erabat desagertuta geratuko da.\nSua itzaltzeko brigadak ere atzo lanean jarraitzen zuten, larunbatean Tarifan (Cádiz) hasi zen sutearentzat. Atzoko eguerdian kontrolatzea lortu zen, ia 300 hektarea sastrakadi, eukalipto eta artelazkia erre ondoren. Joan den larunbatean 700 pertsona inguru etxetik eta hotel batetik irten ziren sute horren ondorioz, baina ordura arte beren bizitokietara itzultzeko aukera izan zuten, suak biztanledun guneetan eragina izateko arriskua desagertu ondoren.\nGaztela eta Leonen ere, asteburu honetan, 940 hektarea zuhaitz, sasi eta larre suntsitu dira. Sutea ostiralean sortu zen Leongo Castro zurekin eta bere inguruetan hedatu zen Leon eta Zamora probintzien lurretan.\nAzken aste honetan, Sierra Cabrera Parke Naturalean (Almeria) egindako 4.000 hektareek osatzen dute azken aste honetan utzi dituen sute larrien balantzea. Baso-sute handi hori sastrakadi eta larreak izan da, eta azken asteotan baso-sute bat gertatu zen. Uste da suak jaurtigai bat eragin ahal izan zuela. Azken egunetan ere badira larritasun txikiagoko beste sute batzuk, azkartasunez desagertuak. Adibidez, Gáldar (Gran Canaria) edo Vinarozen (Castelló) erregistratutakoak, zeinak hainbat txalet utzi behar izan baitzituen.\naste fuego-eu grave-eu hectáreas-eu incendios-eu


Pirinioetako bi etapa ikusteko irteera antolatu dute - Debagoiena - Goiena.eus\nPirinioetako bi etapa ikusteko irteera antolatu dute\nXabi Urzelai 2017-06-30 09:49\nUrtero moduan Pirinioetako etapak ikusteko irteera antolatu dute Mikel Lizarraldek eta konpainiak. Hala, uztailaren 12a, eguaztena, eguerdian abiatuko dira, uztailaren 13ko eta 14ko etapak ikusteko asmoaz. Plaza mugatuak dituzte.\nTourra bertatik bertara ikusi gura duenak aukera paregabea izango du uztailaren 13an eta 14an. Oñatitik antolatu duten irteera eguaztenean abiatuko da, hilak 12, eguerdian: "Arratsaldean bidaia egin eta uztailaren 13ko etapa ikusiko dugu, Paun hasi eta Peyragudes amaitzen dena. Hor ez daga azken mendatean egongo, aurrekoan egongo gara, izan ere, autobus gidariak adierazi digu auto ilara luzeak sortzen direla hor", adierazi du Mikel Lizarraldek. Hurrengo egunean, uztailaren 14an, Tourreko 13. etapako irteera puntuan izango dira. "SEkula ez dugu halakorik egin, beti jarraitu izan ditugu etapak mendian, eta oraingoan irteera puntura joango gara, Saint-Girons-era eta bertako giroaz gozatu ahal izango dogu". Bada, 13. etapako irteera ikusi, bertan bazkaldu, eta arratsaldean egingo dute etxerako buelta.\nIrteera horretan izena emateko 170 euro ordaindu behar dira (17 urtetik beherakoek 80 euro), eta izenematea Lizarralde Kirolak dendan egin daiteke, Oñatin (943 78 29 86), eta uztailaren 8a da azkeneko eguna. Uztailaren 12an, eguaztena, 14:30ean abiatuko da autobusa, Olakua tabernatik.